               IL-KUMMISSJONI EWROPEA
            Brussell, 22.3.2017
            COM(2017) 136 final
            2017/0060(COD)
            Proposta għal
            DEĊIŻJONI TAL-PARLAMENT EWROPEW U TAL-KUNSILL
            li temenda d-Direttiva 2010/40/UE fir-rigward tal-perjodu għall-adozzjoni ta’ atti delegati
            (Test b'rilevanza għaż-ŻEE)

               MEMORANDUM TA’ SPJEGAZZJONI

               1.IL-KUNTEST TAL-PROPOSTA

               •Ir-raġunijiet għall-proposta u l-għanijiet tagħha

               Id-Direttiva 2010/40/UE tal-Parlament Ewropew u tal-Kunsill tas-7 ta’ Lulju 2010 dwar il-qafas għall-varar ta’ Sistemi ta’ Trasport Intelliġenti fil-qasam tat-trasport bit-triq u għall-interkonnessjonijiet ma’ modi oħrajn ta’ trasport
                  1
                (id-Direttiva dwar l-ITS), li daħlet fis-seħħ f’Awwissu 2010, hija maħsuba biex taċċellera t-tnedija u l-użu kkoordinat ta’ sistemi ta’ trasport intelliġenti (ITS) fil-qasam tat-trasport bit-triq. Id-Direttiva tirrikjedi li l-ispeċifikazzjonijiet jiġu adottati, permezz ta’ atti delegati, f’kazijiet ta’ azzjonijiet li jaqgħu taħt erba’ oqsma ta’ prijorità. Id-Direttiva dwar l-ITS kienet waħda mill-ewwel atti leġiżlattivi tal-Unjoni li jistipulaw l-użu ta’ atti delegati u s-setgħa li tadotta atti delegati ġiet mogħtija lill-Kummissjoni għal perjodu limitat biss, sas-27 ta’ Awwissu 2017.

               Erba’ atti delegati ġew adottati sa mid-dħul fis-seħħ tad-Direttiva dwar l-ITS. Il-ħames att delegat ġie ffinalizzat mill-esperti tal-Istati Membri u jindirizza l-forniment ta’ servizzi ta’ informazzjoni dwar l-ivvjaġġar multimodali fl-UE kollha. Minbarra r-rekwiżiti tal-interoperabbiltà għall-eCall, il-mekkaniżmi talqsim tad-data li ġew żviluppati f'dawn il-kuntesti qed jikkontribwixxu b’mod sinifikanti lejn l-għanijiet tal-Istrateġija għal Suq Uniku Diġitali
                  2
               . Id-diġitalizzazzjoni tas-settur tat-trasport tikkontribwixxi wkoll għas-sostenibbiltà tiegħu.

               Suq diġitali tas-sistema tat-trasport jirrikjedi li wieħed jaħseb b’mod orizzontali, fil-modi kollha tat-trasport u tal-industriji. It-teknoloġiji diġitali jibnu fuq saff ta’ data li jista’ jiġi kkombinat f’saff ta’ servizzi u applikazzjonijiet innovattivi. L-ispeċifikazzjonijiet skont id-Direttiva dwar l-ITS jippermettu l-formulazzjoni ta’ dispożizzjonijiet funzjonali, tekniċi, organizzattivi u tas-servizzi li jiffaċilitaw l-aċċessibbiltà u d-disponibbiltà tad-data li mbagħad tintuża biex tiżviluppa dan is-saff ta’ servizzi u ta’ applikazzjonijiet innovattivi.

               Fil-kuntest tal-istrateġija Ewropea adottata riċentement dwar is-sistemi tat-Trasport Intelliġenti u Kooperattivi
                  3
                (C-ITS), il-Kummissjoni bħalissa qed taħdem mal-esperti tal-Istati Membri biex tistabbilixxi qafas legali u tekniku biex jiġi appoġġat l-iskjerament ta’ ITS kooperattivi. Dan huwa parti mill-qasam ta’ prijorità IV tad-Direttiva dwar l-ITS u huwa waħda mill-azzjonijiet taħt id-Direttiva li għalihom il-Kummissjoni beħsiebha tuża d-delega tas-setgħa li tadotta speċifikazzjonijiet tekniċi, funzjonali u organizzattivi. Hemm bżonn ta’ ħidma ta’ tħejjija bir-reqqa biex tiggarantixxi li l-ispeċifikazzjonijiet ikopru l-aspetti kollha meħtieġa ħalli jiġi żgurat skjerament armonizzat u interoperabbli tas-C-ITS fl-Unjoni. Il-ħidma qed tibbenefika minn kontributi mill-partijiet ikkonċernati tal-pjattaforma C-ITS
                  4
                u minn kooperazzjoni mill-qrib magħhom u mil-lezzjonijiet li ttieħdu minn proġetti ta’ skjerament tas-C-ITS bħall-inizjattivi tal-Istati Membri taħt il-pjattaforma C-ROADS
                  5
               . L-ispeċifikazzjonijiet tas-C-ITS se jkunu fundamentali biex jiżguraw l-iskjerament b’mod koordinat u rapidu tal-vetturi, kooperattivi, konnessi u awtomatizzati fl-Unjoni.

               Barra mill-ħidma fuq qafas legali u tekniku li jappoġġa l-iskjerament tas-CITS, diversi azzjonijiet fl-erba’ oqsma ta’ prijorità tad-Direttiva dwar l-ITS
                  6
                għad iridu jiġu indirizzati, bħal pereżempju, l-ispeċifikazzjonijiet u l-istandards għall-kontinwità u l-interoperabbiltà tas-servizzi ta’ ġestjoni tat-traffiku u tal-merkanzija (qasam ta’ prijorità II), l-ispeċifikazzjonijiet għal azzjonijiet oħra li għandhom x’jaqsmu ma’ sistemi ITS għas-sikurezza u s-sigurtà fit-toroq (qasam ta’ prijorità III), u d-definizzjoni tal-miżuri meħtieġa sabiex jiġu integrati l-applikazzjonijiet differenti tas-sistemi ITS fi pjattaforma miftuħa fil-vetturi (qasam ta’ prijorità IV, paragrafu 1.1).

               Sabiex il-Kummissjoni tkun tista’ tadotta speċifikazzjonijiet ulterjuri permezz ta’ atti delegati, huwa essenzjali li d-delega tas-setgħa tiġi estiża. Barra minn hekk, l-ispeċifikazzjonijiet li diġà ġew adottati jistgħu jeħtieġu li jiġu aġġornati biex jirriflettu l-progress teknoloġiku jew it-tagħlimiet meħuda mill-implimentazzjoni tagħhom fl-Istati Membri.

               Il-Kummissjoni għalhekk qed tipproponi li d-delega tas-setgħa tiġi estiża b’ħames snin mis-27 ta’ Awwissu 2017 u b’mod taċitu minn hemm ’il quddiem għal aktar perjodi ta’ ħames snin, ħlief jekk il-Parlament Ewropew jew il-Kunsill joġġezzjonaw għal tali estensjoni.

               •Konsistenza mad-dispożizzjonijiet eżistenti fil-qasam ta' politika

               L-uniku għan ta’ din il-proposta huwa li testendi d-delega ta’ setgħa lill-Kummissjoni biex tadotta atti delegati, mingħajr ma tbiddel l-għanijiet tal-politika jew il-kamp ta’ applikazzjoni tad-Direttiva dwar l-ITS.

               2.BAŻI ĠURIDIKA, SUSSIDJARJETÀ U PROPORZJONALITÀ

               •Il-bażi ġuridika

                  L-Artikolu 91 tat-Trattat dwar il-Funzjonament tal-Unjoni Ewropea (TFUE).

               •Is-sussidjarjetà (għal kompetenza mhux esklużiva)

                  Id-Direttiva dwar l-ITS tindirizza kwistjonijiet transnazzjonali li ma jistgħux jiġu indirizzati b’mod sodisfaċenti mill-Istati Membri biss, bħalma huma l-interoperabbiltà tat-tagħmir u t-tisħiħ tas-suq intern għas-servizzi tal-ITS (u b’hekk tikkontribwixxi għall-kompetittività fil-livell globali, l-impjiegi u t-tkabbir).

                  Skont il-prinċipju tas-sussidjarjetà, l-użu ta’ direttiva (ta’ qafas) bħalma huma d-Direttiva dwar l-ITS jibqa’ wieħed mill-iktar mezzi xierqa biex jinkiseb ir-riżultat mixtieq. Il-prinċipji ġenerali u l-kundizzjonijiet li jippermettu l-implimentazzjoni tas-sistemi ITS jingħataw effett prattiku permezz ta’ speċifikazzjonijiet żviluppati bl-involviment qawwi ta’ esperti mill-Istati Membri. Il-Kummissjoni stabbiliet ukoll Grupp Konsultattiv Ewropew tal-ITS, li permezz tiegħu r-rappreżentanti tal-partijiet ikkonċernati relevanti pubbliċi u privati tal-ITS jagħtuha pariri dwar l-aspetti kummerċjali u tekniċi tal-implimentazzjoni u l-iskjerament tal-ITS fl-Unjoni.

                  Speċifikazzjonijiet adottati mill-Kummissjoni japplikaw bis-saħħa tal-Artikolu 5 tad-Direttiva dwar l-ITS, li jirrikonoxxi d-dritt ta’ kull Stat Membru li jiddeċiedi dwar l-iskjerament ta’ applikazzjonijiet u servizzi tas-sistemi ITS fit-territorju tiegħu.

               •Il-proporzjonalità

               L-involviment tal-Kummissjoni huwa limitat għall-minimu meħtieġ biex jintlaħqu l-għanijiet tal-proposta u ma jmurx aktar lil hinn minn dak li hu meħtieġ għal dak l-iskop. Huwa limitat għall-iżvilupp, b'sostenn għallIstati Membri u bl-assistenza tal-esperti nazzjonali talITS, tal-proċeduri u l-ispeċifikazzjonijiet f'oqsma prijoritarji identifikati kif jixraq li jitolbu approċċ supranazzjonali.

                  Jekk ma tiġix estiża d-delega tas-setgħa lill-Kummissjoni jista’ jiġi pperikolat l-iskjerament integrat u koordinat tas-SIT interoperabbli fit-trasport bit-triq u l-interkonnessjonijiet tagħhom mal-modi l-oħrajn tat-trasport. Ma jkunx prattiku jew effiċjenti fl-użu tal-ħin tal-Kunsill u l-Parlament Ewropew li joqgħodu jadottaw l-ispeċifikazzjonijiet dettaljati neċessarji kollha waħda waħda.

               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT

               •L-evalwazzjonijiet expost / kontroll tal-idoneità tal-leġiżlazzjoni eżistenti

               Rapport dwar l-implimentazzjoni tad-Direttiva dwar l-ITS f’Ottubru 2014
                  7
                enfasizza l-ħtieġa li tiġi estiża (minn Awwissu 2017) id-delega ta’ setgħa li tippermetti li l-Kummissjoni tadotta atti delegati fir-rigward tal-ispeċifikazzjonijiet tal-ITS, u l-ħtieġa, fit-tieni fażi, li tipprepara reviżjoni possibbli aktar estensiva ta’ din id-Direttiva b’qies tal-evoluzzjoni teknika kostanti tas-sistemi ITS. Din il-proposta tindirizza biss l-estensjoni tad-delega ta’ setgħa.

               •Il-konsultazzjonijiet mal-partijiet ikkonċernati

               L-eżitu tal-konsultazzjoni li saret qabel l-adozzjoni tad-Direttiva dwar is-sistemi ITS u l-Pjan ta’ Azzjoni dwar is-sistemi ITS
                  8
                għadu meqjus li huwa ta’ rilevanza, pereżempju fir-rigward tal-kollaborazzjoni transsettorjali, l-istrateġija ta’ implimentazzjoni u l-koordinazzjoni tal-partijiet ikkonċernati.

                  Dan l-aħħar saru konsultazzjonijiet immirati ma’ gruppi ta’ partijiet ikkonċernati, b’mod partikolari l-Kumitat Ewropew tas-Sistemi ITS u l-Grupp Konsultattiv Ewropew dwar is-Sistemi ITS. Kien hemm qbil ġenerali dwar il-ħtieġa li tiġi estiża d-delega ta’ setgħa lill-Kummissjoni li tadotta atti delegati.

               •Il-valutazzjoni tal-impatt

               Ma hemm l-ebda pjanijiet li ssir valutazzjoni tal-impatt, peress li l-estensjoni ma tibdilx il-kamp ta’ applikazzjoni u l-kontenut tad-Direttiva dwar l-ITS innifishom.

               4.L-IMPLIKAZZJONIJIET BAĠITARJI

                  Ma hemm l-ebda implikazzjoni baġitarja għall-baġit tal-UE.

               5.ELEMENTI OĦRAJN

               •L-għażla tal-forma ġuridika tal-proposta

               L-għan tal-proposta huwa li tiġi estiża d-delega ta’ setgħa lill-Kummissjoni li tadotta atti delegati. Għalkemm parti minn Direttiva, id-dispożizzjonijiet il-ġodda ma humiex effettivament indirizzati lill-Istati Membri, iżda lill-istituzzjonijiet tal-Unjoni. Għalhekk, dawn ma għandhomx għalfejn jiġu trasposti fil-leġiżlazzjoni nazzjonali u jeħtieħ jiġu adottati fil-forma ta’ Deċiżjoni.

               •Spjegazzjoni ddettaljata tad-dispożizzjonijiet speċifiċi tal-proposta

               L-Artikolu 1 jestendi b’ħames snin is-setgħa mogħtija lill-Kummissjoni li tadotta atti delegati. Sussegwentement, is-setgħa se tiġi estiża b’mod taċitu għal ħames snin sakemm il-Parlament Ewropew jew il-Kunsill ma jopponux għal tali estensjoni.

               L-Artikolu 2 jipprevedi li d-Direttiva għandha tidħol fis-seħħ fl-20 jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.

               •Iż-Żona Ekonomika Ewropea

               L-att propost huwa ta’ rilevanza għaż-ŻEE.

               2017/0060 (COD)

               Proposta għal

               DEĊIŻJONI TAL-PARLAMENT EWROPEW U TAL-KUNSILL

               li temenda d-Direttiva 2010/40/UE fir-rigward tal-perjodu għall-adozzjoni ta’ atti delegati

               (Test b'rilevanza għaż-ŻEE)

               IL-PARLAMENT EWROPEW U L-KUNSILL TA' L-UNJONI EWROPEA,

               Wara li kkunsidraw it-Trattat dwar il-Funzjonament tal-Unjoni Ewropea, u b’mod partikolari l-Artikolu 91 tiegħu,

               Wara li kkunsidraw il-proposta mill-Kummissjoni Ewropea,

               Wara li l-abbozz tal-att leġiżlattiv intbagħat lill-parlamenti nazzjonali,

               Wara li kkunsidraw l-opinjoni tal-Kumitat Ekonomiku u Soċjali Ewropew
                  9
               ,

               Wara li kkunsidraw l-opinjoni tal-Kumitat tar-Reġjuni
                  10
               ,

               Filwaqt li jaġixxu skont il-proċedura leġiżlattiva ordinarja,

               Billi:

               (1)Id-Direttiva 2010/40/UE tal-Parlament Ewropew u tal-Kunsill
                  11
                tipprevedi l-iżvilupp ta’ speċifikazzjonijiet għal azzjonijiet ta’ prijorità fi ħdan oqsma ta’ prijorità.

               (2)Minn mindu daħlet fis-seħħ id-Direttiva 2010/40/UE, erba’ atti delegati relatati ma’ azzjonijiet ta’ prijorità ta’ dik id-Direttiva ġew adottati mill-Kummissjoni. Dawn jindirizzaw b’mod partikulari l-eCall u l-mekkaniżmi tal-qsim tad-data li jiffaċilitaw l-iskambju elettroniku tad-data bejn l-awtoritajiet pubbliċi rilevanti u l-partijiet ikkonċernati u l-fornituri rilevanti tas-servizzi tas-sistemi ITS. Hemm ħtieġa għal aktar atti delegati dwar l-azzjonijiet li għad iridu jiġu indirizzati u li jagħmlu parti mill-kamp ta’ applikazzjoni tad-Direttiva 2010/40/UE.

               (3)Skont l-Artikolu 12 tad-Direttiva 2010/40/UE, is-setgħa konferita lill-Kummissjoni biex tadotta l-atti delegati msemmija fl-Artikolu 7 tad-Direttiva tiskadi fis-27 ta’ Awwissu 2017.

               (4)Sabiex jinkisbu l-għanijiet tad-Direttiva 2010/40/UE is-setgħa li jiġu adottati atti b'konformità mal-Artikolu 290 tat-Trattat dwar il-Funzjonament tal-Unjoni Ewropea jeħtieġ li tiġi ddelegata lill-Kummissjoni għal perjodu addizzjonali ta’ ħames snin li jibda mis-27 ta’ Awwissu 2017. Dan il-perjodu għandu jiġi estiż b’mod taċitu għal perjodi tal-istess tul, sakemm il-Parlament Ewropew jew il-Kunsill ma jopponux għal tali estensjoni. Huwa importanti ferm li l-Kummissjoni twettaq il-konsultazzjonijiet xierqa matul il-ħidma tagħha ta’ tħejjija, inkluż fil-livell tal-esperti, u li dawk il-konsultazzjonijiet twettaqhom skont il-prinċipji stabbiliti fil-Ftehim Interistituzzjonali dwar it-Tfassil Aħjar tal-Liġijiet tat-13 ta’ April 2016. B’mod partikulari, biex tiġi żgurata parteċipazzjoni ugwali fit-tħejjija tal-atti delegati, il-Parlament Ewropew u l-Kunsill jirċievu d-dokumenti kollha fl-istess ħin li jirċevuhom l-esperti tal-Istati Membri, u l-esperti tagħhom ikollhom aċċess sistematiku għal-laqgħat tal-gruppi tal-esperti tal-Kummissjoni li jkunu qed jittrattaw it-tħejjija tal-atti delegati.

               ADOTTAW DIN ID-DEĊIŻJONI:

               Artikolu 1

               Fl-Artikolu 12 tad-Direttiva 2010/40/UE, il-paragrafu 1 huwa sostitwit b’dan li ġej:

               “1.Is-setgħa ta’ adozzjoni tal-atti delegati msemmija fl-Artikolu 7 hija mogħtija lill-Kummissjoni għal perjodu ta’ ħames snin li jibda mis-27 ta’ Awwissu 2017. Id-delega tas-setgħa għandha tiġi estiża awtomatikament għal perjodi taż-żmien tal-istess tul, sakemm il-Parlament Ewropew jew il-Kunsill ma joġġezzjonawx għal tali estensjoni mhux aktar tard minn tliet xhur qabel ma jintemm kull perjodu. Il-Kummissjoni għandha tfassal rapport fir-rigward tad-delega tas-setgħa mhux aktar tard minn disa' xhur qabel tmiem kull perjodu ta' ħames snin.

               Artikolu 2

               Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

               Magħmul fi Brussell,

                  Għall-Parlament Ewropew
                        Għall-Kunsill

                  Il-President
                        Il-President

                     (1)
                  ĠU L 207, 6.8.2010, p. 1.

                     (2)

                     http://ec.europa.eu/priorities/digital-single-market_en

                     (3)
                  Strateġija Ewropea dwar is-Sistemi tat-Trasport Intelliġenti u Kooperattivi: l-ewwel pass importanti lejn mobbiltà kooperattiva, konnessa u awtomatizzata (COM(2016) 766).

                     (4)

                     http://ec.europa.eu/transport/themes/its/c-its_en

                     (5)

                     https://ec.europa.eu/transport/themes/its/news/2016-10-07-european-commission-member-states-and-industry-join-forces-deployment_en

                     (6)
                  Ara l-Anness I ta' din id-Direttiva.

                     (7)

                     http://ec.europa.eu/transport/themes/its/road/action_plan/its_reports_en.htm

                     (8)

                     http://ec.europa.eu/transport/modes/road/consultations/2008_03_26_its_en.htm

                     (9)
                  ĠU C , , p. .

                     (10)
                  ĠU C , , p. .

                     (11)
                  Id-Direttiva 2010/40/UE tal-Parlament Ewropew u tal-Kunsill tas-7 ta' Lulju 2010 dwar il-qafas għall-varar ta' Sistemi ta' Trasport Intelliġenti fil-qasam tat-trasport bit-triq u għall-interkonnessjonijiet ma' modi oħrajn ta' trasport (ĠU L 207, 6.8.2010, p. 1).


               IL-KUMMISSJONI EWROPEA
            Brussell, 11.3.2016
            COM(2016) 130 final
            2016/0071(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li għandha tiġi adottata, f'isem l-Unjoni Ewropea,fi ħdan il-Kumitat Konġunt taż-ŻEE rigward emenda għall-Protokoll 31 tal-Ftehim ŻEE, dwar il-kooperazzjoni f'oqsma speċifiċi li ma jagħmlux parti mill-erba' libertajiet(Linja Baġitarja 12.02.01)

               MEMORANDUM TA’ SPJEGAZZJONI

               1.KUNTEST TAL-PROPOSTA

               Sabiex tiġi żgurata s-sigurtà legali meħtieġa u l-omoġeneità tas-Suq Intern, il-Kumitat Konġunt taż-ŻEE għandu jintegra l-leġiżlazzjoni relevanti kollha tal-UE fil-Ftehim ŻEE malajr kemm jista’ jkun wara l-adozzjoni tagħha u għandu jippermetti wkoll il-parteċipazzjoni tal-Istati ŻEE-EFTA fl-azzjonijiet jew il-programmi tal-UE li huma relevanti għaż-ŻEE.

               2.RIŻULTATI TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET TAL-IMPATT

               L-abbozz ta' Deċiżjoni tal-Kumitat Konġunt taż-ŻEE (anness mad-Deċiżjoni tal-Kunsill proposta) għandu l-għan li jemenda l-Protokoll 31 dwar il-kooperazzjoni fuq oqsma speċifiċi barra mill-erba' libertajiet biex ikompli l-kooperazzjoni tal-Partijiet Kontraenti għall-Ftehim ŻEE f'azzjonijiet tal-Unjoni ffinanzjati mill-baġit ġenerali tal-Unjoni Ewropea fir-rigward tal-"Implimentazzjoni u l-iżvilupp tas-suq uniku għas-servizzi finanzjarji".

               3.ELEMENTI ĠURIDIĊI TAL-PROPOSTA

               L-Artikolu 1(3) tar-Regolament tal-Kunsill (KE) Nru 2894/94 dwar l-arranġamenti għall-implimentazzjoni tal-Ftehim ŻEE jipprevedi li l-Kunsill jistabbilixxi l-pożizzjoni li għandha tiġi adottata f'isem l-Unjoni dwar Deċiżjonijiet bħal dawn, fuq proposta mill-Kummissjoni.

               Il-Kummissjoni tippreżenta l-Abbozz ta' Deċiżjoni tal-Kumitat Konġunt taż-ŻEE għall-adozzjoni mill-Kunsill bħala l-pożizzjoni tal-Unjoni. Il-Kummissjoni tittama li tkun fil-qagħda li tippreżentah fil-Kumitat Konġunt taż-ŻEE mill-aktar fis possibbli.

               2016/0071 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni li għandha tiġi adottata, f'isem l-Unjoni Ewropea,
                  fi ħdan il-Kumitat Konġunt taż-ŻEE rigward emenda għall-Protokoll 31 tal-Ftehim ŻEE, dwar il-kooperazzjoni f'oqsma speċifiċi li ma jagħmlux parti mill-erba' libertajiet
                  (Linja Baġitarja 12.02.01)

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 114 flimkien mal-Artikolu 218(9) tiegħu,

               Wara li kkunsidra r-Regolament tal-Kunsill (KE) Nru 2894/94 tat-28 ta' Novembru 1994 dwar l-arranġamenti għall-implimentazzjoni tal-Ftehim dwar iż-Żona Ekonomika Ewropea
                  1
               , u b'mod partikolari l-Artikolu 1(3) tiegħu,

               Wara li kkunsidra l-proposta tal-Kummissjoni Ewropea,

               Billi:

               (1)Il-Ftehim dwar iż-Żona Ekonomika Ewropea
                  2
                ("il-Ftehim ŻEE") daħal fis-seħħ fl-1 ta' Jannar 1994.

               (2)Skont l-Artikolu 98 tal-Ftehim ŻEE, il-Kumitat Konġunt taż-ŻEE jista’ jiddeċiedi li jemenda, fost l-oħrajn, il-Protokoll 31 tal-Ftehim ŻEE ("il-Protokoll 31").

               (3)Il-Protokoll 31 tal-Ftehim ŻEE fih dispożizzjonijiet speċifiċi dwar il-kooperazzjoni f'oqsma speċifiċi li ma jagħmlux parti mill-erba' libertajiet.

               (4)Huwa xieraq li l-kooperazzjoni bejn il-Partijiet Kontraenti għall-Ftehim ŻEE titkompla fl-azzjonijiet tal-Unjoni ffinanzjati mill-baġit ġenerali tal-Unjoni Ewropea fir-rigward tal-implimentazzjoni u l-iżvilupp tas-suq uniku għas-servizzi finanzjarji.

               (5)Għaldaqstant, il-Protokoll 31 tal-Ftehim ŻEE għandu jiġi emendat sabiex jippermetti li din il-kooperazzjoni estiża tkompli għaddejja wara l-31 ta' Diċembru 2015.

               (6)Il-pożizzjoni tal-Unjoni fi ħdan il-Kumitat Konġunt taż-ŻEE għandha tkun ibbażata fuq l-abbozz ta' deċiżjoni mehmuż,

               ADOTTA DIN ID-DEĊIŻJONI:

               Artikolu 1

               Il-pożizzjoni li għandha tiġi adottata, f'isem l-Unjoni, fil-Kumitat Konġunt taż-ŻEE dwar l-emenda proposta għall-Protokoll 31 tal-Ftehim ŻEE, dwar kooperazzjoni f'oqsma speċifiċi li ma jagħmlux parti mill-erba' libertajiet, għandha tkun ibbażata fuq l-abbozz tad-deċiżjoni tal-Kumitat Konġunt taż-ŻEE mehmuż ma' din id-Deċiżjoni.

               Artikolu 2

               Din id-Deċiżjoni tidħol fis-seħħ fid-data tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)
                  ĠU L 305, 30.11.1994, p. 6.

                     (2)
                  ĠU L 1, 3.1.1994, p. 3.

    ---documentbreak---

               IL-KUMMISSJONI EWROPEA
            Brussell, 11.3.2016
            COM(2016) 130 final
            ANNESS
            DEĊIŻJONI TAL-KUMITTA KONĠUNT TAŻ-ŻEE Nru .../2016ta'li temenda l-Protokoll 31 tal-Ftehim ŻEE, dwar kooperazzjoni f'oqsma speċifiċi li ma jagħmlux parti mill-erba' libertajiettal- proposta għal Deċiżjoni tal-Kunsilldwar il-pożizzjoni li għandha tiġi adottata, f'isem l-Unjoni Ewropea, fi ħdan il-Kumitat Konġunt taż-ŻEE rigward emenda għall-Protokoll 31 tal-Ftehim ŻEE, dwar il-kooperazzjoni f'oqsma speċifiċi li ma jagħmlux parti mill-erba' libertajiet(Linja Baġitarja 12.02.01)

               ANNESS

                  DEĊIŻJONI TAL-KUMITAT KONĠUNT TAŻ-ŻEE Nru .../2016
                  ta'
                  li temenda l-Protokoll 31 tal-Ftehim ŻEE, dwar kooperazzjoni f'oqsma speċifiċi li ma jagħmlux parti
                  mill-erba' libertajiet

               IL-KUMITAT KONĠUNT TAŻ-ŻEE,

               Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikoli 86 u 98 tiegħu,

               Billi:

               (1)Huwa xieraq li titkompla l-kooperazzjoni bejn il-Partijiet Kontraenti għall-Ftehim ŻEE fl-azzjonijiet tal-Unjoni ffinanzjati mill-baġit ġenerali tal-Unjoni Ewropea fir-rigward tal-implimentazzjoni u l-iżvilupp tas-suq uniku għal servizzi finanzjarji.

               (2)Il-Protokoll 31 tal-Ftehim ŻEE għandu għalhekk jiġi emendat sabiex din il-kooperazzjoni estiża tkun tista’ tibda sseħħ mill-1 ta’ Jannar 2016,

               ADOTTA DIN ID-DEĊIŻJONI:

               Artikolu 1

               L-Artikolu 7 tal-Protokoll 31 tal-Ftehim ŻEE għandu jiġi emendat kif ġej:

               1.Fil-paragrafi 3 u 4, il-kliem “paragraphs 5 to [11]” jiġu sostitwiti bil-kliem “this Article”.

               2.Għandu jiżdied il-paragrafu li ġej:

               "12.The EFTA States shall, as from 1 January 2016, participate in the Union actions related to the following budget line, entered into the general budget of the European Union for the financial year 2016:

               -Budget line 12 02 01: 'Implementation and development of the single market for financial services'."

               Artikolu 2

               Din id-Deċiżjoni tidħol fis-seħħ fil-jum wara l-aħħar notifika skont l-Artikolu 103(1) tal-Ftehim ŻEE*.

                  1Tibda tapplika mill-1 ta' Jannar 2016.

               Artikolu 3

               Din id-Deċiżjoni għandha tiġi ppubblikata fit-Taqsima taż-ŻEE ta' Il-Ġurnal Uffiċjali tal-Unjoni Ewropea u fis Suppliment tiegħu dwar iż-ŻEE.

               Magħmul fi Brussell,

                     Għall-Kumitat Konġunt taż-ŻEE

                     Il-President

                     Is-Segretarji
                     tal-Kumitat Konġunt taż-ŻEE

                     (1)
                   [Ma huma indikati l-ebda rekwiżiti kostituzzjonali.]  [Hemm indikati rekwiżiti kostituzzjonali.]


Avviż Legali Importanti

|

52009PC0338

Proposta għal deċiżjoni qafas tal-Kunsill dwar id-dritt ta' interpretazzjoni u ta' traduzzjoni f'proċedimenti kriminali {SEG(2009) 915} {SEG(2009) 916}  /* KUMM/2009/0338 finali - CNS 2009/0101 */

	[pic] | IL-KUMMISSJONI TAL-KOMUNITAJIET EWROPEJ |Brussell, 8.7.2009KUMM(2009) 338 finali2009/0101 (CNS)Proposta għalDEĊIŻJONI QAFAS TAL-KUNSILLdwar id-dritt ta' interpretazzjoni u ta' traduzzjoni f'proċedimenti kriminali{SEG(2009) 915}{SEG(2009) 916}MEMORANDUM TA’ SPJEGAZZJONI1. INTRODUZZJONI1. Din il-proposta għal Deċiżjoni Qafas tal-Kunsill għandha l-għan li tistabilixxi standards komuni minimi fir-rigward tad-dritt ta' interpretazzjoni u tat-traduzzjoni f'proċedimenti kriminali madwar l-Unjoni Ewropea. Il-proposta hija kkunsidrata bħala l-ewwel pass f'serje ta' miżuri maħsuba biex jisostitwixxu l-proposta tal-Kummissjoni 2004 proposta għal Deċiżjoni Qafas tal-Kunsill dwar ċerti drittijiet proċedurali f'proċedimenti kriminali madwar l-Unjoni Ewropea COM(2004) 328 tat-28.4.2004), li ġiet irtirata wara d-debita notifika lill-Kunsill u lill-Parlament Ewropew. Ma setax jintlaħaq ftehim dwar dik il-proposta, minkejja 3 snin ta' diskussjoni fil-Grupp ta' Ħidma tal-Kunsill, u ġiet effettivament abbandunata f'Ġunju 2007, wara diskussjoni bla eżitu fil-Kunsill tal-Ġustizzja. L-adozzjoni ta’ approċċ gradwali li issa qed jitqies bħala li hu ġeneralment aċċettabbli li bih wieħed jipproċedi;dan se jgħin sabiex gradwalment tinbena l-kunfidenza u jikkontribwixxi biex tinħoloq fiduċja reċiproka. Din il-proposta għandha għalhekk tiġi kkunsidrata bħala parti minn pakkett ta' leġiżlazzjoni komprensiv li għandu l-għan li jipprovdi sett minimu ta' drittijiet proċedurali fil-proċedimenti kriminali fl-Unjoni Ewropea. Id-drittijiet koperti fil-proposta tal-2004 kienu minbarra d-dritt ta' interpretazzjoni u traduzzjoni b'xejn, id-dritt għal parir legali, id-dritt għal tagħrif dwar id-drittijiet (Ittra ta’ Drittijiet), id-dritt għal attenzjoni speċifika għal konvenuti vulnerabbli, id-dritt li wieħed jikkomunika mal-awtoritajiet konsulari u d-dritt li wieħed jikkomunika mal-familja. Għal din il-proposta, il-Kummissjoni ddeċidiet li tikkonċentra fuq id-dritt ta' interpretazzjoni u t-traduzzjoni peress li kien l-inqas kontroversjali fid-diskussjonjiet tal-proposta tal-2004 u kien hemm tagħrif u riċerka disponibbli dwar dan id-dritt.2. Din il-proposta tipprova li ttejjeb id-drittijiet tas-suspettati li ma jifhmux jew jitkellmux il-lingwa tal-proċedimenti. Li jkun hemm standards komuni minimi fir-rigward ta' dawn id-drittijiet għandu jiffċilita l-applikazzjoni tal-prinċipju ta' rikonoxximent reċiproku.3. Fir-rigward tal-bażi legali, il-proposta hija bbażata fuq l-Artikolu 31(1) tat-Trattat dwar l-Unjoni Ewropea. L-Artikolu 31(1)(c) jipprevedi li l-UE tista' tiżviluppa "azzjoni komuni" sabiex tiżgura l-kompatibilità tar-regoli fejn hu meħtieġ sabiex titjieb il-kooperazzjoni. Fir-rigward tal-kooperazzjoni ġudizzjarja, b'mod partikolari r-rikonoxximent reċiproku, huwa neċessarju li jkun hemm fiduċja reċiproka. Ċertu livell ta' kompatibilità huwa neċessarju sabiex titjieb il-fiduċja reċiproka u għaldaqstant, il-kooperazzjoni.4. Id-dritt għall-interpretazzjoni u għat-traduzzjoni, li jinbet mill-Konvenzjoni Ewropea dwar id-Drittijiet tal-Bniedem (KEDB), huwa fundamentali għal persuna li qed tiffaċċja imputazzjoni kriminali li ma tifhimx il-lingwa tal-proċedimenti sabiex is-suspettat ikun jaf li l-imputazzjonjiet kontrih u jifhem il-proċedura. Is-suspettat għandu jkun f'pożizzjoni li jifhem biex qed jiġi akkużat. Għandhom jiġu provduti traduzzjonjiet ta' dokumenti proċedurali essenzjali. F'konformità mal-KEDB, l-interpretazzjoni u t-traduzzjoni għandhom jiġu pprovduti bla ħlas.5. Valutazzjoni tal-ImpattIl-proposta ġiet suġġetta għal Valutazzjoni tal-Impatt li tinstab fid-dokument SEC(2009) 915. L-Istima tal-Impatt ġiet eżaminata, u sussegwentament approvata, mill-Bord tal-Istimi tal-Impatt fis-27 ta' Mejju 2009. Ir-rakkomandazzjonjiet tal-Bord u kif dawn ġew akkomodati jistgħu jinstabu f'paragrafu 25 tal-Istima tal-Impatt (http://ec.europa.eu/governance/impact/practice_en.htm). L-għażliet stabbiliti kienu kif ġej:a) Li jinżamm l-istatus quo ma jimplika l-ebda azzjoni tal-UE. Is-sitwazzjoni preżenti fejn l-Istati Membri huma mistennija li jkunu konformi mal-obbligi tagħhom fil-konfront tal-KEDB wisq probbabli se tkompli bl-iżbilanċ perċepit bejn il-prosekuzzjoni u l-akkużat li s'issa fixkel ir-rikonoxximent reċiproku. Dan jista' jkollu konsegwenzi ekonomiċi negliġibbli.(b)Miżuri mhux leġiżlattivi bħal rakkomandazzjonjiet jistgħu jinkoraġixxu skambji bejn Stati Membri u jgħinu fl-identifikazzjoni tal-aħjar prattika. Din l-għażla twassal għal sensibilizzazzjoni aħjar tal-istandards tal-KEDB bil-prattiċi ta' disseminazzjoni u ta' rakkomandazzjoni li jgħinu l-konformità. Ma tilħaqx approssimazzjoni ulterjuri tal-istandards legali.(c) Strument ġdid li jkopri d-drittijiet kollha inkonformità mal-proposta tal-2004. L-implimentazzjoni tagħha mill-Istati Membri, il-moniteraġġ mill-Kummissjoni u finalment li wieħed jirrikorri għall-Qorti tal-Ġustizzja jgħin sabiex jintelbu d-differenzi fil-konformità mal-KEDB u sabiex tiġi promossa l-fiduċja reċiproka. L-impatt ekonomiku huwa doppju, l-ewwelnett l-ispiża tat-tlestija tas-servizzi sabiex jiġi żgurat li d-drittijiet jiġu rrispettati, u t-tieni nett, il-gwadann li jirriżulta mit-tnaqqis tal-ispejjeż tal-appelli.(d) Miżuri limitata għal każijiet transkonfinali jikkostitwixxu l-ewwel pass. Ikollha bżonn ta' kunsiderazzjoni attenta sabiex kwalunkwe kwistjoni potenzjali ta' diskriminazzjoni bejn kategoriji ta' suspettati involuti f'proċedimenti transkonfinali vis-à-vis proċedimenti domestiċi jiġu indirizzati b'mod xieraq. Bħal fir-rigward tal-għażla preċedenti, l-impatt ekonomiku huwa doppju, l-ewwel nett l-ispiża tat-tlestija tas-servizzi sabiex jiġi żgurat li d-drittijiet jiġu rrispettati, u t-tieni nett, il-gwadann li jirriżulta mit-tnaqqis tal-ispejjeż tal-appelli, iżda b'mod inqas wiesa' minn ta' qabel peress li huwa inqas ambizjuż fil-portata.(e) L-għażla preferita hija dik ta' approċċ gradwali, li jibda b'miżuri dwar l-aċċess għall-interpretazzjoni u t-traduzzjoni, bl-involviment ta' Deċiżjoni Qafas li tkun tobbliga lill-Istati Membri sabiex jipprovdu biss standards minimi għall-aċċess għall-interpretazzjoni u t-traduzzjoni. L-impatt ekonomiku huwa doppju, l-ewwelnett l-ispiża tat-tlestija tas-servizzi sabiex jiġi żgurat li d-drittijiet jiġu rrispettati, u t-tieni nett, il-gwadann li jirriżulta mit-tnaqqis tal-ispejjeż tal-appelli.L-Istima tal-Impatt identifikat il-kombinazzjoni tal-għażliet (b) u (e) bħala l-approċċ preferit peress li jimmassimizza s-sinerġiji bejn l-azzjoni leġiżlattiva u mhux leġiżlattiva. Għaldaqstant din id-Deċiżjoni Qafas għandha tiġi segwita b'dokument dwar l-aħjar prattika.2. KUNTEST6. L-Artikolu 6 tat-Trattat dwar l-Unjoni Ewropea (TUE) jipprovdi li l-Unjoni għandha tirrispetta d-drittijiet fundamentali, kif iggarantiti mill-Konvenzjoni Ewropea għall-Protezzjoni tad-Drittijiet tal-Bniedem u tal-Libertajiet Fundamentali (KEDB) u kif jirriżultaw mit-tradizzjonijiet kostituzzjonali komuni għall-Istati Membri. Barra minn hekk, f'Diċembru 2000, il-Parlament Ewropew, il-Kunsill u l-Kummissjoni flimkien iffirmaw u solennement iddikjaraw il-Karta ta' Drittijiet Fundamentali tal-Unjoni Ewropea.7. Il-Konklużjonjiet tal-Presidenza tal-Kunsill Ewropew ta' Tampere[1] stabilixxa li rikonoxximent reċiproku għandu jsir il-pedament tal-kooperazzjoni ġudizzjarja, iżda jsemmi l-punt li rikonoxximent reċiproku "…u l-approssimazzjoni tal-leġiżlazzjoni meħtieġa tiffaċilita […] il-protezzjoni ġudizzjarja tad-drittijiet individwali"[2].8. Il-Komunikazzjoni tal-Kummissjoni lill-Kunsill u lill-Parlament Ewropew tas-26 ta' Lulju 2000 dwar Rikonoxximent Reċiproku ta' Deċiżjonijiet Finali F'Kwistjonijiet Kriminali[3] stipulat li "għandu għaldaqstant jiġi żgurat li t-trattament tas-suspettati u d-drittijiet tad-difiża mhux biss ma jbatux mill-implimentazzjoni tal-principju [ta' rikonoxximent reċiproku] iżda li s-salvagwardji jiġu mtejba permezz tal-proċess”.9. Dan ġie approvat fil-Programm ta' Miżuri biex Jimplimenta l-Prinċipju tar-Rikonoxximent Reċiproku ta' Deċiżjonijiet F'Kwistjonijiet Kriminali[4] ("Programm ta' Miżuri"), adottat mill-Kunsill u l-Kummissjoni. Huwa indika li “rikonoxximent reċiproku jiddependi ħafna fuq numru ta' parametri li jiddeterminaw l-effettività tiegħu”.10. Dawn il-parametri jinkludu mekkaniżmi għas-salvagwardja tad-drittijiet tas-suspettati (parametru 3) u d-definizzjoni ta' standards minimi komuni meħtieġa sabiex jiffaċilitaw l-applikazzjoni tal-prinċipju tar-rikonoxximent reċiproku (parametru 4). Din il-proposta għal Deċiżjoni Qafas tirrapreżenta l-kristallizzazzjoni tal-għan imsemmi li titjieb il-protezzjoni tad-drittijiet individwali.3. ID-DRITT GħAT-TRADUZZJONI U L-INTERPRETAZZJONI KIF STABBILITA TAħT IL-KEDB11. L-Arikolu 5 KEDB – Dritt għal-libertà u sigurtà – jistipula li:"(1) Kull persuna għandha d-dritt għal-libertà u għas-sigurtà. Ħadd ma għandu jiġi ipprivat mil-libertà tiegħu ħlief fil-każijiet li ġejjin u skont il-proċedura preskritta bil-liġi: (…)(f) l-arrest jew id-detenzjoni legali ta' persuna…bl-iskop ta'…estradizzjoni.(2)Kull min ikun arrestat għandu jiġi nfurmat minnufih, f'lingwa li jifhem, dwar ir-raġunijiet tal-arrest tiegħu u dwar kull akkuża kontra tiegħu.”(…)(4) Kull min ikun ipprivat mil-libertà tiegħu b'arrest jew detenzjoni jkollu dritt li jagħmel proċeduri biex il-legalità tad-detenzjoni tiegħu tiġi deċiża malajr minn qorti u l-libertà tiegħu tiġi ordnata jekk id-detenzjoni ma tkunx skont il-liġi."U l-Artikolu 6 – Dritt għal proċess ġust – jistipula li:"(3) Kull min ikun akkużat b'reat kriminali għandu d-drittijiet minimi li ġejjin:(a) li jkun infurmat minnufih, b'lingwa li jifhem u bid-dettall, dwar in-natura u r-raġuni tal-akkuża kontra tiegħu;(…)(e) li jkollu assistenza b'xejn ta' interpretu jekk ma jkunx jifhem jew jitkellem il-lingwa użata fil-qorti."Il-Karta tad-Drittijiet Fundamentali tal-Unjoni Ewropea tirrifletti dawn id-drittijiet fl-Artikoli 6 u 47 sa 50.12. Il-Qorti Ewropea tad-Drittijiet tal-Bniedem (QEDB) iddeċidiet dwar l-Artikolu 6 tal-KEDB li l-akkużat għandu dritt għal interpretu bla ħlas, anki fil-każ tal-kundanna tiegħu, huwa għandu d-dritt li jirċievi d-dokumenti tal-imputazzjoni f'lingwa li jifhem, li l-interpretazzjoni għandha tkun biżżejjed sabiex tippermetti lill-persuna imputata li tifhem il-proċedimenti u li l-interpretu għandu jkun kompetenti. Li l-akkużat għandu d-dritt għall-interpretazzjoni bla ħlas, anki fil-każ tal-kundanna tiegħu ġie stabbilit f' Luedicke, Belkacem and Koç v. il-Ġermanja [5] . F' Kamasinski v. Awstrija[6], ġie stabbilit li l-interpretazzjoni provduta għandha tkun ta' standard għoli biżżejjed sabiex tippermetti lill-imputat li jkun jaf bil-każ kontra tiegħu u jkun jista' jiddefendi ruħu. Id-dritt japplika għall-materjal ta' dokumentazzjoni u proċedimenti ta' qabel il-kawża kriminali. Il-QEDB sostniet li l-livell ta’ interpretazzjoni għandu jkun “adegwat” u li d-dettalji tal-akkuża għandhom jingħataw lill-persuna b’lingwa li hi tifhem ( Brozicek v. l-Italja[7]). Huma l-awtoritajiet ġudizzjarji li għandhom jippruvaw li l-imputat jitkellem bil-lingwa tal-qorti b'mod adegwat u mhux l-imputat li jrid jipprova li ma jifhimx[8]. L-interpretu għandu jkun kompetenti u l-imħallef għandu jissalvagwardja għal proċedimenti xierqa ( Cuscani v. r-Renju Unit[9]).4. DISPOżIZZJONIJIET SPEċIFIċI13. Il-proposta għal abbozz tad-Deċiżjoni Qafas jistipula obbligi bażiċi u jissejjes fuq il-KEDB u l-każistika tal-QEDB. Il-Forum ta' Riflessjoni dwar il-Multilingwiżmu u t-Taħriġ tal-Interpreti[10] ħareġ rapport b'rakkomandazzjonijiet dwar il-kwalità tal-interpretazzjoni u t-traduzzjoni. Dan ir-rapport kien ir-riżultat tal-laqgħat tal-Forum tar-Riflessjoni msejjaħ mid-Direttorat Ġenerali tal-Kummissjoni għall-Interpretazzjoni matul 2008 sabiex jidentifika jekk hemmx ħtieġa għal azzjoni u jekk hemm, liema azzjoni għandha tittieħed. Il-Forum ikkonkluda li kien hemm ħtieġa u stabilixxa Rakkomandazzjonjiet ta' kif itejjeb il-forniment ta' interpreti kompetenti u kwalifikati fi proċedimenti kriminali. Ir-Rakkomandazzjonjiet kienu jinkludu li jkollhom Kurrikulu fl-Interpretazzjoni Legali u sistema ta' akkreditazzjoni, ċertifikazzjoni u reġistrazzjoni għal interpreti legali.Artikolu 1 – Ambitu tal-applikazzjoni14. L-ambitu jkopri l-persuni kollha ssuspettati fir-rigward ta' reat kriminali sal-kundanna finali (inkluż kwalunkwe appell). Hawnhekk, it-terminu "suspettat" qed jintuża biex ikopri tali persuni. Dan huwa intiż bħala terminu awtonomu, irrespettivament mill-ħatra ta' tali persuni fil-proċedimenti nazzjonali.15. Peress li l-każistika tal-QEDB iċċarat li persuni li jkunu qed jiġu interrogati b'konnessjoni mar-reati, kemm jekk ikunu u anki jekk ma jkunux formalment imputati, għandhom ikunu koperti bl-Artikolu 6 tal-KEDB, persuni li jiġu arrestati jew miżmuma b'konnessjoni ma' imputazzjoni kriminali wkoll jaqgħu fl-ambitu ta' din id-dispożizzjoni. Dawn id-drittijiet jibdew japplikaw minn meta persuna tiġi infurmata li hi ssuspettata li wettqet reat (eż. malli tiġi arrestata jew meta s-suspettat ma jkunx aktar liberu li jitlaq mill-kustodja tal-pulizija).Dan l-Artikolu jiċċara li l-proposta tapplika wkoll għal każijiet tal-Mandat ta' Arrest Ewropew. Huwa punt importanti li l-każijiet ta' Mandat ta' Arrest Ewropew huma koperti peress li d-Deċiżjoni Qafas li tikkonċerna l-Mandat ta' Arrest Ewropew tindirizza dawn id-drittijiet biss f'termini ġenerali. F'dan ir-rigward, il-proposta tirrapreżenta żvilupp ulterjuri tal-Artikolu 5 tal-KEDB. L-Artikolu 2 - I d-dritt għall-interpretazzjoni16. Dan l-Artikolu jistabilixxi l-prinċipju bażiku li l-interpretazzjoni għandha tiġi provduta matul il-fażijiet investigattivi u ġudizzjarji tal-proċedimenti, jiġifieri matul l-investigazzjoni tal-pulizija, waqt il-kawża kriminali u waqt kwalunkwe seduti interim jew appelli. Id-dritt huwa wkoll estiż għal parir legali mogħti lill-persuna susspettatajekk l-avukat tiegħu jitkellem lingwa li hu ma jifhimx.Artikolu 3 – Id-Dritt ta' traduzzjoni ta' dokumenti essenzjali17. Is-susspettat għandu d-dritt għat-traduzzjoni ta' dokumenti essenzjali sabiex jiġi salvagwardjat id-dritt ta' proċedimenti xierqa. Fil-kawża Kamasinski v. l-Awstrija[11], il-QEDB stabbiliet li d-dritt tal-interpretazzjoni japplika għall-"materjal ta' dokumentazzjoni" u li l-akkużat għandu jkollu tagħrif biżżejjed dwar il-każ li jkun hemm kontra tiegħu sabiex ikun jista' jiddefendi lilu nnifsu[12]. Id-dokumenti essenzjali għall-proċedimenti kriminali għandhom għaldaqstant jinkludu l-avviż tal-imputazzjoni jew l-att tal-akkuża u kwalunkwe materjal ta' dokumentazzjoni relevanti bħal dikjarazzjonijiet ta' xhud ewlieni meħtieġa sabiex tinftiehem "fid-dettall, in-natura u l-kawża tal-akkuża kontrieh" skont l-Artikolu 6(3)(a) tal-KEDB. Għandha tiġi fornita wkoll traduzzjoni ta’ kull ordni ta' detenzjoni jew ordni li jċaħħad lill-persuna mil-libertà tagħha u s-sentenza, li hija meħtieġa sabiex il-persuna teżerċita d-dritt tagħha tal-appell (KEDB Protokoll 7, l-Artikolu 2).Fir-rigward tal-proċedimenti għall-eżekuzzjoni tal-Mandat tal-Arrest Ewropew, il-Mandat ta' Arrest Ewropew għandu jiġi tradott.Artikolu 4 – L-Istati Membri jħallsu l-ispejjeż ta' interpretazzjoni u traduzzjoni18. Dan l-Artikolu jipprevedi li l-ispejjeż tal-interpretazzjoni u t-traduzzjoni għandhom jitħallsu mill-Istati Membri. L-akkużat għandu dritt għall-interpretazzjoni bla ħlas anke fil-każ li jkun instab ħati. Dan ġie stabbilit f’ Luedicke, Belkacem u Koç v. Germany [13].Artikolu 5 – Il-Kwalità tal-interpretazzjoni u tat-traduzzjoni19. Dan l-Artikolu jistabilixxi r-rekwiżit bażiku li tiġi ssalvagwardjata l-kwalità tal-interpretazzjoni u t-traduzzjoni. Ir-rakkomandazzjonjiet f'dan ir-rigward jinsabu fir-Rapport tal-Forum ta' Riflessjoni dwar il-Multilingwiżmu u t-Taħriġ tal-Interpreti[14].Artikolu 6 – Klawżola ta' non-rigressjoni20. Il-fini ta' dan l-Artikolu huwa li jiżgura li l-iffissar ta' standards minimi komuni f'konformità mad-Deċiżjoni Qafas ma jkollhiex l-effett li jitbaxxew l-istandards f'ċerti Stati Membri u li l-istandards iffissati fil-KEDB jiġu miżmuma. L-Istati Membri jibqgħu kompletament fil-libertà li jistabilixxu standards iktar għoljin minn dawk mifthiema f'din id-Deċiżjoni Qafas.Artikolu 7 – Implimentazzjoni21. Dan l-Artikolu jipprevedi li l-Istati Membri għandhom jimplimentaw d-Deċiżjoni Qafas sa x /xx/ 20xx u, sa l-istess data, jibgħatu t-test tad-dispożizzjonjiet li jitrasponuha fil-liġi nazzjonali lill-Kunsill u lill-Kummissjoni.Artikolu 8 – ir-Rapportar.22. XX xhur wara l-implimentazzjoni, il-Kummissjoni għandha tissottometti rapport lill-Parlament Ewropew u lill-Kunsill, li jevalwa sa fejn l-Istati Membri ħadu l-miżuri meħtieġa sabiex jikkonformaw ma' din id-Deċiżjoni Qafas, magħha, jekk meħtieġ, il-proposti legiżlattivi.Artikolu 9 – Dħul fis-seħħ23. Dan l-Artikolu jipprovdi li d-Deċiżjoni Qafas għandha tidħol fis-seħħ fl-għoxrin jum wara l-pubblikazzjoni tagħha fil- Ġurnal Uffiċjali tal-Unjoni Ewropea .5. IL-PRINċIPJU TAS-SUSSIDJARJETÀ24. L-għan tal-proposta ma jistax jiġi milħuq suffiċjentement mill-Istati Membri waħidhom, peress li l-mira tal-proposta hija li tippromwovi l-fiduċja bejniethom u huwa għalhekk importanti li jkun hemm qbil dwar standard minimu komuni li japplika fl-Unjoni Ewropea kollha. Il-proposta għandha tqarreb lejn xulxin ir-regoli proċedurali sostantivi tal-Istati Membri fir-rigward tal-interpretazzjoni u t-traduzzjoni fil-proċeduri kriminali sabiex tinbena fiduċja reċiproka. Għaldaqstant il-proposta hija konformi mal-prinċipju tas-sussidjarjetà.6. IL-PRINċIPJU TA' PROPORZJONALITÀ25. Il-proposta hija konformi mal-prinċipju ta' proporzjonalità billi tillimita ruħha għall-minimu rikjest biex tikseb dawk l-għanijiet f'livell Ewropew u ma tmurx lil hinn minn dak li hu meħtieġ għal dak il-għan.2009/0101 (CNS)Proposta għalDEĊIŻJONI QAFAS TAL-KUNSILLdwar id-dritt ta' interpretazzjoni u traduzzjoni f'proċedimenti kriminaliIL-KUNSILL TAL-UNJONI EWROPEA,Wara li kkunsidra t-Trattat tal-Unjoni Ewropea, u b'mod partikolari l-Artikolu 31(1)(ċ) tiegħu,Wara li kkunsidra l-proposta mill-Kummissjoni,Wara li kkunsidra l-opinjoni tal-Parlament Ewropew,Billi:(1) L-Unjoni Ewropea timmira lejn iż-żamma u l-iżvilupp ta' spażju ta' libertà, sigurtà u ta' ġustizzja. Skont il-konklużjonjiet tal-Kunsill Ewropew f'Tampere fil-15 u 16 ta' Ottubru 1999, u b'mod partikolari punt 33 tiegħu, il-prinċipju ta' rikonoxximent reċiproku għandu jsir il-pedament tal-kooperazzjoni ġudizzjarja kemm fil-kwistjonjiet ċivili kif ukoll f'dawk kriminali fi ħdan l-Unjoni Ewropea.(2) Fid-29 ta' Novembru 2000, skont il-Konklużjonijiet tal-Kunsill Ewropew ta' Tampere, il-Kunsill adotta programm ta' miżuri immirati lejn l-implimentazzjoni tal-prinċipji ta' rikonoxximent reċiproku fi kwistjonijiet kriminali[15]. L-introduzzjoni tal-programm ta' miżuri tistabilixxi li r-rikonoxximent reċiproku huwa "imfassal sabiex isaħħaħ il-kooperazzjoni bejn l-Istati Membri iżda wkoll biex itejjeb il-protezzjoni tad-drittijiet fundamentali".(3) L-implimentazzjoni tal-prinċipju tar-rikonoxximent reċiproku tad-deċiżjonjiet fi kwistjonjiet kriminali jippresupponi li l-Istati Membri għandhom fiduċja fis-sistema ta' ġustizzja kriminali ta' xulxin. Il-portata tal-eżerċizzju tar-rikonoxximent reċiproku jiddependi ħafna fuq numru ta' parametri, li jinkludu "mekkaniżmi għas-salvagwardja tad-drittijiet ta' […] suspettati"[16] u fuq standards minimi komuni meħtieġa biex jiffaċilitaw l-applikazzjoni tal-prinċipju tar-rikonoxximent reċiproku.(4) Ir-rikonoxximent reċiproku jista' jaħdem effettivament biss fi spirtu ta' fiduċja, fejn mhux biss l-awtoritajiet ġudizzjarji, iżda l-atturi kollha fil-proċess kriminali jaraw id-deċiżjonjiet tal-awtoritajiet ġudizzjarji ta' Stati Membri oħra bħala ekwivalenti għal tagħhom, dan jimplika "mhux biss fiduċja fl-adegwatezza tar-regoli tas-sieħeb, iżda wkoll fiduċja li dawn ir-regoli huma applikati korrettament"[17].(5) Minkejja li l-Istati Membri kollha huma partijiet għall-Konvenzjoni Ewropea għall-Protezzjoni tad-Drittijiet tal-Bniedem u għal-Libertajiet Fundamentali (KEDB), l-esperjenza uriet li dan waħdu mhux dejjem jipprovdi livell biżżejjed ta' fiduċja fis-sistemi tal-ġustizzja kriminali tal-Istati Membri l-oħra.(6) L-Artikolu 31(1) tat-Trattat tal-Unjoni Ewropea jaħseb biex "jiżgura l-kompatibbiltà fir-regoli applikabbli fl-Istati Membri kif jistgħu jkunu neċessarji sabiex itejbu [il-kooperazzjoni ġudizzjarja fil-kwistjonjiet kriminali]" L-istandards minimi komuni għandhom iwasslu għal żieda fil-fiduċja fis-sistemi tal-ġustizzja kriminali tal-Istati Membri kollha li bħala riżultat għandu jwassal għal kooperazzjoni ġudizzjarja aktar effiċjenti fi klima ta' fiduċja reċiproka.(7) Tali standards komuni għandhom jiġu applikati fl-oqsma tal-interpretazzjoni u t-traduzzjoni fi proċedimenti kriminali. Sabiex tiġi inkoraġġita l-kunfidenza meħtieġa fost l-Istati Membri, din id-Deċiżjoni Qafas tipprovdi għal standards komuni bażiċi fir-rigward tal-interpretazzjoni u t-traduzzjoni fil-proċedimenti kriminali fl-Unjoni Ewropea li jirriflettu it-tradizzjonjiet tal-Istati Membri fl-applikazzjoni tad-dispożizzjonjiet rilevanti tal-KEDB.(8) Id-dritt tal-interpretazzjoni u tat-traduzzjoni għal dawk li ma jifhmux il-lingwa tal-proċedimenti huma minquxa fl-Artikoli 5 u 6 tal-KEDB, kif interpretata mill-każistika tal-Qorti Ewropea tad-Drittijiet tal-Bniedem. Id-dispożizzjonjiet ta' din id-Deċiżjoni Qafas jiffaċilitaw l-applikazzjoni ta' dawk id-drittijiet fil-prattika.(9) Id-dispożizzjonjiet ta' din id-Deċiżjoni Qafas għandhom jiżguraw li d-drittijiet tas-suspettat li ma jitkellimx u ma jifhimx il-lingwa tal-proċedimenti, li jifhem l-akkużi/imputazzjonjiet miġjuba kontrtieh u li jifhem il-proċedimenti sabiex ikun jista' jeżerċita d-drittijiet tiegħu, billi tipprovdi assistenza lingwistika bla ħlas u preċiża. Din l-assistenza għandha testendi, jekk neċessarju, għar-relazzjonijiet bejn is-suspettat u l-avukat difensur tiegħu.(10) Assistenza xierqa għandha wkoll tiġi provduta lil suspettati li għandhom diffikultajiet ta' smiegħ jew biex jitkellmu.(11) Id-dmir ta' attenzjoni fir-rigward tas-suspettati li ma jistgħux jifhmu jew isegwu l-proċedimenti huma l-bażi ta' amministrazzjoni tal-ġustizzja xierqa. Il-prosekuzzjoni, l-awtoritajiet tal-infurzar tal-liġi u ġudizzjarji għandhom għalhekk jiżguraw li s-suspettati f'pożizzjoni potenzjalment dgħajfa jkunu jistgħu jeżerċitaw effettivament id-drittijiet tagħhom. Dawk l-awtoritajiet għandhom ikunu konxji ta' kwalunkwe vulnerabilità potenzjali u jieħdu l-passi xierqa sabiex jiżguraw dawk id-drittijiet. Dan għandu jkun dejjem il-każ meta s-suspettat huwa minuri jew ibati minn diżabilitajiet li jtelfuh mill-parteċipazzjoni attiva fil-proċedimenti.(12) L-Istati Membri għandhom ikollhom id-dmir li jipprovdu taħriġ għall-imħallfin, l-avukati u impjegati tal-qorti relevanti oħra sabiex jiżguraw il-kwalità tal-interpretazzjoni u t-traduzzjoni.(13) Din id-Deċiżjoni Qafas tirrispetta d-drittijiet fundamentali u tosserva l-prinċipji rikonoxxuti mill-Karta tad-Drittijiet Fundamentali tal-Unjoni Ewropea. Din id-Deċiżjoni Qafas tipprova tippromwovi b'mod partikolari, id-dritt tal-libertà, id-dritt ta' proċess xieraq u d-drittijiet tad-difiża.(14) Peress li l-għan li jintlaħqu standards komuni minimi ma jistax jiġi milħuq mill-Istati Membri billi jaġixxu unilateralment u jista' jintlaħaq biss fuq livell Ewropew, il-Kunsill jista' jadotta miżuri f'konformità mal-prinċipju ta' sussidjarjetà kif imsemmi fl-Artikolu 2 tat-Trattat tal-Unjoni Ewropea u kif definit fl-Artikolu 5 tat-Trattat li jistabilixxi l-Komunità Ewropea. F’konformità mal-prinċipju tal-proporzjonalità, kif inhu previst minn dan l-aħħar Artikolu, din id-Deċiżjoni Qafas ma tmurx lil’hinn minn dak li hu meħtieġ sabiex jintlaħaq dan l-għan.ADOTTA DIN ID-DEĊIŻJONI QAFAS:Artikolu 1 Ambitu1. Din id-Deċiżjoni Qafas tistabilixxi regoli li jikkonċernaw id-drittijiet għall-interpretazzjoni u t-traduzzjoni fi proċedimenti kriminali u fi proċedimenti għall-eżekuzzjoni tal-Mandat ta' Arrest Ewropew.2. Dawk id-drittijiet japplikaw għal kwalunkwe persuna minn meta dik il-persuna tkun infurmata mill-awtoritajiet kompetenti tal-Istat Membru li hija suspettata li wetqet reat kriminali sa ma jiġu fi tmiemhom il-proċedimenti (“is-suspettat”).Artikolu 2 id-dritt għall-informazzjoni;1. L-Istati Membri għandhom jiżguraw li suspettat li ma jifhimx u ma jitkellimx il-lingwa tal-proċedimenti kriminali kkonċernati jiġi provdut b'interpretu, sabiex jiġi salvagwardjat id-dritt ta' proċedimenti kriminali xierqa. L-interpretazzjoni għandha tiġi provduta matul dawk il-proċedimenti quddiem l-awtoritajiet investigattivi u ġudizzjarji, inkluż waqt l-investigazzjoni tal-pulizija, matul il-laqgħat kollha neċessarji bejn is-suspettat u l-avukat tiegħu, matul is-seduti tal-qorti kollha u matul kwalunkwe seduti interim.2. L-Istati Membri għandhom jiżguraw li, meta jkun meħtieġ, il-parir legali mogħti matul il-proċedimenti kriminali jiġi interpretat għas-suspettat.3. L-Istati Membri għandhom jiżguraw li l-proċedura hi avjata sabiex jaċċertaw jekk is-suspettat jifhimx u jitkellimx il-lingwa tal-proċedimenti kriminali.4. L-Istati Membri għandhom jiżguraw li hemm id-dritt tal-appell kontra deċiżjoni li tistabilixxi li m’hemmx ħtieġa għall-interpretazzjoni.5. Id-dritt għall-interpretazzjoni jinkludi assistenza lil persuni li għandhom diffikultajiet ta' smigħ jew biex jitkellmu.6. Fir-rigward tal-proċedimenti tal-eżekuzzjoni tal-Mandat tal-Arrest Ewropew, l-Istati Membri għandhom jiżguraw li kwalunkwe persuna li hi soġġetta għal tali proċedimenti li ma jifhimx u jitkellimx il-lingwa tal-proċedimenti għandha tiġi provduta b'interpretazzjoni ta' dawk il-proċedimenti.Artikolu 3 Id-Dritt ta' traduzzjoni ta' dokumenti essenzjali1. L-Istati Membri għandhom jiżguraw li suspettat li ma jifhimx u ma jitkellimx il-lingwa tal-proċedimenti kriminali kkonċernati jiġi provdut bi traduzzjonijiet tad-dokumenti kollha essenzjali sabiex jiġi salvagwardjat id-dritt ta' proċedimenti kriminali xierqa.2. Id-dokumenti essenzjali li għandhom jiġu tradotti għandhom jinkludu l-ordni ta' detenzjoni li ċċaħħad lill-persuna mil-libertà, l-imputazzjoni/akkuża, provi dokumentati essenzjali u s-sentenza.3. Is-suspettat jew l-avukat tiegħu jista' jippreżenta talba motivata għat-traduzzjoni ta' dokumenti addizjonali inkluż il-parir legali miktub mill-avukat tas-suspettat.4. L-Istati Membri għandhom jiżguraw li jkun hemm dritt ta' appell kontra deċiżjoni ta' ċaħda ta' traduzzjoni ta' kwalunkwe dokumenti msemmija f'paragrafu 2.5. Fir-rigward tal-proċedimenti tal-eżekuzzjoni tal-Mandat tal-Arrest Ewropew, l-Istati Membri għandhom jiżguraw li kwalunkwe persuna li hi soġġetta għal tali proċedimenti li ma tifhimx il-lingwa li biha huwa redat il-Mandat ta' Arrest Ewropew għandha tiġi provduta b'traduzzjoni ta' dak id-dokument.Artikolu 4 L-Istati Membri jħallsu l-ispejjeż ta' interpretazzjoni u traduzzjoniL-Istati Membri għandhom ikopru l-ispejjeż tal-interpretazzjoni u t-traduzzjoni li jirriżultaw mill-applikazzjoni tal-Artikoli 2 u 3.Artikolu 5 Il-Kwalità tal-interpretazzjoni u tat-traduzzjoni1. L-Interpretazzjoni u t-traduzzjoni għandhom jiġu provduti b'mod li jiżguraw li s-suspettat huwa kompletament kapaċi jeżerċita d-drittijiet tiegħu.2. L-Istati Membri għandhom joffru taħriġ lill-imħallfin, lill-avukati u lill-impjegati oħra relevanti tal-qorti sabiex jiżguraw il-kapaċità tas-suspettat li jifhem il-proċedimenti.Artikolu 6 Klawsola ta’ non-rigressjoniXejn f'din id-Deċiżjoni Qafas ma għandu jiġi miftiehem bħala li jillimita lil jew jidderoga minn xi drittijiet u salvagwardi proċedurali li jistgħu jiġu żgurati taħt il-Konvenzjoni Ewropea għall-Protezzjoni tad-Drittijiet tal-Bniedem u l-Libertajiet Fundamentali jew il-liġijiet ta' kwalunkweStat Membru li jipprovdu livell ta' protezzjoni ogħla.Artikolu 7 ImplimentazzjoniL-Istati Membri għandhom jieħdu l-miżuri meħtieġa biex jikkonformaw mad-dispożizzjonijiet ta’ din id-Deċiżjoni Qafas sa mhux iktar tard minn[18]..........Sa l-istess data, l-Istati Membri għandhom jittrasmettu lilll-Kunsill u lill-Kummissjoni t-test tad-disposizzjonijiet li jittrasponi fil-liġijiet nazzjonali tagħhom l-obbligi imposti fuqhom skont din id-Deċiżjoni Qafas.Artikolu 8 RapportIl-Kummissjoni għandha, sa...... [19], tissottometti rapport lill-Parlament Ewropew u lill-Kunsill, li jevalwa sa fejn l-Istati Membri ħadu l-miżuri meħtieġa sabiex jikkonformaw ma' din id-Deċiżjoni Qafas, magħha, jekk meħtieġ, il-proposti legiżlattivi.Artikolu 9 Id-dħul fis-seħħDin id-Deċiżjoni Qafas għandha tidħol fis-seħħ fl-għoxrin jum wara l-pubblikazzjoni tagħha fil- Ġurnal Uffiċjali tal-Unjoni Ewropea .Magħmul fi Brussell,Għall-KunsillIl-President [1] il-15 us16 ta’ Ottubru 1999.[2] Konklużjonijiet 33[3] COM(2000) 495, 29.7.2000.[4] ĠU C 12, 15.1.2001, p. 10.[5] 28 ta' Novembru 1978,Serje A Nru 29. “46.Il-Qorti għalhekk tiddeċiedi li t-tifsira ordinarja tat-terminu […] “bla ħlas" fl-Artikolu 6 para. 3(e) […] huwa kkonfermat mill-għan u l-fini tal-Artikolu 6. Il-Qorti tikkonkludi li d-dritt protett mill-Artikolu 6 para. 3(e) jimplika, għal min ma jistax jitkellem jew jifhem il-lingwa użata fil-qorti , id-dritt li jirċievi l-assistenza bla ħlas ta' interpretu, mingħajr ma sussegwentement jintalab minnu ħlas ta' spejjeż li jkunu ntefqu.”[6] 19 ta' Diċembru 1989, Serje A N° 168.[7] 19 Diċembru 1989, (10964/84) [1989] KEDB 23[8] “41[…] l-awtoritajiet ġudizzjarji Taljani kellhom jieħdu passi sabiex jikkonformaw ruħhom magħha sabiex jiżguraw l-osservanza tar-rekwiżiti tal-Artikolu 6 § 3 (a) (art. 6-3-a), sakemm ma kienux f'pożizzjoni li jistabilixxu li r-rikorrent fil-fatt kellu għarfien biżżejjed tat-Taljan sabiex ikun jista' jifhem min-notifika l-iskop tal-ittra li nnotifikatu bl-imputazzjonjiet miġjuba kontrih. L-ebda prova ta' dan it-tip ma tidher mid-dokumenti fil-proċess jew mid-dikjarazzjonjiet tax-xhieda li nstemgħet fit-23 ta' April 1989. Fuq dan il-punt jeżisti għalhekk ksur tal-Artikolu 6 § 3 (a) (art. 6-3-a).”[9] l-24 ta’ Settembru 2002 – Nru.3277/96[10] http://ec.europa.eu/commission_barroso/orban/docs/FinalL_Reflection_Forum_Report_en.pdf[11] 19 ta' Diċembru 1989, Serje A N° 168.[12] “74. Id-dritt […] għall-assistenza b'xejn ta' interpretu tapplika mhux biss għal dikjarazzjonijiet orali magħmula f'seduta ta' kawża kriminali iżda wkoll għal materjal ta' dokumentazzjoni u għall-proċedimenti ta' qabel il-kawża kriminali. Paragrafu 3 (art. 6-3-e) ifisser li persuna "imputata b'reat kriminali" li ma tistax tifhem jew titkellem il-lingwa użata fil-qorti għandha dritt għal assistenza bla ħlas ta' interpretu għat-traduzzjoni jew l-interpretazzjoni ta' dawk id-dokumenti jew dikjarazzjonjiet kollha fil-proċedimenti istitwiti kontriha li huma importanti għaliha li tifhem jew li tfiehem fil-lingwa tal-qorti sabiex ikollha l-benefiċċju ta' proċess kriminali xieraq. […]Madanakollu, paragrafu 3 (e) (art. 6-3-e) ma jasalx li jitlob traduzzjoni bil-miktub ta' kull biċċa prova miktuba jew tad-dokumenti kollha uffiċjali fil-proċedura. L-assistenza tal-interpretazzjoni provduta għandha tkun tali li tippermetti lill-imputat li jkollu tagħrif tal-każ kontrih u jkun jista' jiddefendi lilu nnifsu, primarjament billi jkun possibbli għalih li jressaq il-verżjoni tiegħu tal-fatti quddiem il-qorti. Fid-dawl tal-ħtieġa tad-dritt garantit minn paragrafu 3 (e) (art. 6-3-e) li jkun prattiku u effettiv, l-obbligu tal-awtoritajiet kompetenti mhux limitat għall-ħatra ta' interpretu iżda, jekk jiġu mitluba f'ċirkostanzi partikolari, jista jestendi sa ċertu livell ta' kontroll suċċessiv fuq l-adegwatezza tal-interpretazzjoni provduta (ara s-sentenza Artico).”[13] “46.Il-Qorti għalhekk tiddeċiedi li t-tifsira ordinarja tat-terminu […] “bla ħlas" fl-Artikolu 6 para. 3(e) […] huwa kkonfermat mill-għan u l-fini tal-Artikolu 6. Il-Qorti tikkonkludi li d-dritt protett mill-Artikolu 6 para. 3(e) jimplika, għal min ma jistax jitkellem jew jifhem il-lingwa użata fil-qorti , id-dritt li jirċievi l-assistenza bla ħlas ta' interpretu, mingħajr ma sussegwentement jintalab minnu ħlas ta' spejjeż li jkunu ntefqu.”[14] Ara n-nota tal-qiegħ 10 hawn fuq.[15] ĠU C 12, 15.1.2001, p. 10.[16] ĠU C 12, 15.1.2001, p. 10.[17] COM (2000) 495, 26.7.2000, p. 4.[18] 24 xahar wara l-pubblikazzjoni ta' din id-Deċiżjoni Qafas fil- Ġurnal Uffiċjali .[19] 36 xahar wara l-pubblikazzjoni ta' din id-Deċiżjoni Qafas fil- Ġurnal Uffiċjali .


               IL-KUMMISSJONI EWROPEA
            Brussell, 8.5.2017
            COM(2017) 216 final
            2017/0093(NLE)
            Proposta għal
            DEĊIŻJONI TAL-KUNSILL
            li tistabbilixxi l-pożizzjoni li għandha tiġi adottata f’isem l-Unjoni Ewropea, fl-Organizzazzjoni Reġjonali għall-Ġestjoni tas-Sajd fin-Nofsinhar tal-Paċifiku (l-SPRFMO) u li tħassar id-Deċiżjoni 14405/12

               MEMORANDUM TA’ SPJEGAZZJONI

               1.KUNTEST TAL-PROPOSTA

               •Raġunijiet u għanijiet tal-proposta

               Bid-Deċiżjoni tal-Kunsill 2012/130/UE
                  1
               , l-Unjoni approvat il-Konvenzjoni dwar il-Konservazzjoni u l-Ġestjoni ta’ Riżorsi tas-Sajd f’Ibħra Miftuħa fin-Nofsinhar tal-Oċean Paċifiku (il-Konvenzjoni), li waqqfet l-Organizzazzjoni Reġjonali għall-Ġestjoni tas-Sajd fin-Nofsinhar tal-Paċifiku (l-SPRFMO). Fi ħdan l-SPRFMO, il-Kummissjoni tal-Organizzazzjoni Reġjonali għall-Ġestjoni tas-Sajd fin-Nofsinhar tal-Paċifiku (il-Kummissjoni tal-SPRFMO) hija responsabbli għall-adozzjoni tal-miżuri mfassla biex jiżguraw il-konservazzjoni fit-tul u l-użu sostenibbli tar-riżorsi tas-sajd fiż-Żona tal-Konvenzjoni tal-SPRFMO u għas-salvagwardja tal-ekosistemi marini li fihom iseħħu dawn ir-riżorsi. Tali miżuri jistgħu jsiru vinkolanti għall-Unjoni.

               Il-pożizzjoni li għandha tiġi adottata f’isem l-Unjoni fl-Organizzazzjonijiet Reġjonali tal-Ġestjoni tas-Sajd (RFMOs) hija stabbilita, attwalment, skont approċċ fuq żewġ livelli. Deċiżjoni tal-Kunsill tistipula l-prinċipji ta’ gwida u l-orjentazzjonijiet tal-pożizzjoni tal-Unjoni fuq bażi pluriennali, filwaqt li minn hemm ’il quddiem tiġi aġġustata għal kull laqgħa annwali permezz ta’ dokumenti informali tal-Kummissjoni li jridu jiġu diskussi fil-Grupp ta’ Ħidma tal-Kunsill.

               Fir-rigward tal-SPRFMO, id-Deċiżjoni tal-Kunsill 14405/12 tal-5 ta’ Ottubru 2012 tipprevedi rieżami tal-pożizzjoni tal-Unjoni qabel il-laqgħa annwali tal-2017. Għalhekk, din il-proposta għandha l-għan li tistabbilixxi l-pożizzjoni tal-Unjoni fi ħdan l-SPRFMO għall-perjodu 2017-2021 u b’hekk tieħu post id-Deċiżjoni tal-Kunsill 14405/12 tal-5 ta’ Ottubru 2012, li qed tkopri l-perjodu 2012-2016.

               •Konsistenza mad-dispożizzjonijiet eżistenti fil-qasam ta’ politika

               Din ir-reviżjoni għandha l-għan li tinkorpora l-prinċipji u l-orjentazzjonijiet tal-Politika Komuni tas-Sajd (PKS) il-ġdida kif stabbiliti fir-Regolament (UE) Nru 1380/2013 tal-Parlament Ewropew u tal-Kunsill
                  2
               , filwaqt li tqis ukoll l-objettivi tal-Komunikazzjoni mill-Kummissjoni dwar id-dimensjoni esterna tal-PKS
                  3
               . Barra minn hekk, il-pożizzjoni tal-Unjoni ġiet aġġustata skont it-Trattat ta’ Lisbona.

               Il-pożizzjoni li ġejja fiha prinċipji u orjentazzjonijiet ġenerali, kif inhu l-każ fil-pożizzjoni attwali; madankollu, kemm jista’ jkun tqis , l-ispeċifiċitajiet tal-SPRFMO. Barra minn hekk, il-proċess standard għall-ispeċifikazzjoni minn sena għal sena tal-pożizzjoni tal-Unjoni ġie inkorporat kif mitlub mill-Istati Membri

               •Konsistenza ma’ politiki oħra tal-Unjoni

               Mhux applikabbli

               2.BAŻI ĠURIDIKA, SUSSIDJARJETÀ U PROPORZJONALITÀ

               •Bażi ġuridika

               Id-Deċiżjoni li ġejja hija bbażata fuq it-Trattat dwar il-Funzjonament tal-Unjoni Ewropea, u b’mod partikolari l-Artikolu 43(2), flimkien mal-Artikolu 218(9), li jistipula li l-Kunsill, fuq proposta mill-Kummissjoni, għandu jadotta deċiżjoni li tistabbilixxi l-pożizzjonijiet li għandhom jiġu adottati f’isem l-Unjoni f’korp imwaqqaf permezz ta’ ftehim, meta dak il-korp jissejjaħ biex jadotta atti li jkollhom effetti legali. Dan għandu japplika għall-pożizzjoni li għandha tiġi adottata f’isem l-Unjoni mill-Kummissjoni, fl-SPRFMO .

               Ir-Regolament (UE) Nru 1380/2013 tal-Parlament Ewropew u tal-Kunsill huwa l-bażi ġuridika li tistabbilixxi l-prinċipji li għandhom jiġu riflessi f’din il-pożizzjoni.

               Id-Deċiżjoni li ġejja għandha tissostitwixxi d-Deċiżjoni tal-Kunsill 14405/12 li qed tkopri l-perjodu 2012-2016, u għandha tkopri l-perjodu 2017-2021.

               •Sussidjarjetà (għall-kompetenza mhux esklużiva)

               Mhux applikabbli

               •Proporzjonalità

               Mhux applikabbli

               •Għażla tal-istrument

               Skont l-Artikolu 218(9) tat-Trattat dwar il-Funzjonament tal-Unjoni Ewropea, il-pożizzjoni li għandha tiġi adottata f’isem l-Unjoni fl-Organizzazzjonijiet Reġjonali tal-Ġestjoni tas-Sajd (RFMOs) meta jissejħu biex jadottaw atti li jkollhom effetti legali, bl-eċċezzjoni ta’ atti li jissupplimentaw jew li jemendaw il-qafas istituzzjonali tagħhom, għandha tiġi adottata permezz ta’ Deċiżjoni tal-Kunsill, fuq proposta mill-Kummissjoni.

               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT

               •Evalwazzjonijiet ex post/kontrolli tal-idoneità tal-leġiżlazzjoni eżistenti

               Mhux applikabbli

               •Konsultazzjonijiet mal-partijiet ikkonċernati

               Mhux applikabbli

               •Ġbir u użu tal-kompetenzi

               Mhux applikabbli

               •Valutazzjoni tal-impatt

               Mhux applikabbli

               •Idoneità regolatorja u simplifikazzjoni

               Mhux applikabbli

               •Drittijiet fundamentali

               Mhux applikabbli

               4.IMPLIKAZZJONIJIET GĦALL-BAĠIT

                  Mhux applikabbli

               5.ELEMENTI OĦRA

               •Pjanijiet ta’ implimentazzjoni u arranġamenti dwar il-monitoraġġ, l-evalwazzjoni u r-rappurtar

                  Mhux applikabbli

               •Dokumenti ta’ spjegazzjoni (għad-direttivi)

                  Mhux applikabbli

               •Spjegazzjoni fid-dettall tad-dispożizzjonijiet speċifiċi tal-proposta

                  Mhux applikabbli

               2017/0093 (NLE)

               Proposta għal

               DEĊIŻJONI TAL-KUNSILL

               li tistabbilixxi l-pożizzjoni li għandha tiġi adottata f’isem l-Unjoni Ewropea, fl-Organizzazzjoni Reġjonali għall-Ġestjoni tas-Sajd fin-Nofsinhar tal-Paċifiku (l-SPRFMO) u li tħassar id-Deċiżjoni 14405/12

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 43(2) flimkien mal-Artikolu 218(9) tiegħu,

               Wara li kkunsidra l-proposta mill-Kummissjoni Ewropea,

               Billi:

               (1)L-Artikolu 38 tat-Trattat dwar il-Funzjonament tal-Unjoni Ewropea, flimkien mal-Artikolu 39(1)(d) tiegħu, jistipula li wieħed mill-objettivi tal-Politika Komuni tas-Sajd huwa li tiġi żgurata d-disponibbiltà tal-provvisti.

               (2)L-Artikolu 2 tar-Regolament (UE) Nru 1380/2013 tal-Parlament Ewropew u tal-Kunsill
                  4
                jipprevedi li l-Politika Komuni tas-Sajd għandha tiżgura li l-attivitajiet tas-sajd u tal-akkwakultura jkunu ambjentalment sostenibbli fit-tul u li huma ġestiti b’mod li huwa konsistenti mal-objettivi li jinkisbu benefiċċji ekonomiċi, soċjali u tal-impjieg, u li jikkontribwixxu għad-disponibbiltà tal-provvisti tal-ikel. Dan jipprevedi wkoll li l-Politika Komuni tas-Sajd għandha tapplika l-approċċ prekawzjonarju għall-ġestjoni tas-sajd, u għandha tfittex li tiżgura li l-isfruttament ta’ riżorsi bijoloġiċi ħajjin tal-baħar jirripristina l-popolazzjoni tal-ispeċijiet mistada u jżommhom ’il fuq minn livelli li jistgħu jipproduċu r-rendiment massimu sostenibbli. Dan jipprevedi wkoll li l-Unjoni għandha timmira li tieħu miżuri ta’ ġestjoni u ta’ konservazzjoni bbażati fuq l-aqwa pariri xjentifiċi disponibbli, li jiġu promossi l-metodi tas-sajd li jikkontribwixxu għal sajd aktar selettiv u l-evitar u t-tnaqqis, sa fejn hu possibbli, ta’ qabdiet mhux mixtieqa, li s-sajd isir b’impatt żgħir fuq l-ekosistema marina u r-riżorsi tas-sajd u li gradwalment jinqered il-qbid skartat. Barra minn hekk, l-Artikolu 28 tar-Regolament (UE) Nru 1380/2013 jistipula speċifikament li dawn il-prinċipji għandhom jiġu applikati mill-Unjoni fil-politika esterna tagħha.

               (3)Bid-Deċiżjoni tal-Kunsill 2012/130/UE
                  5
               , l-Unjoni kkonkludiet il-Konvenzjoni dwar il-Konservazzjoni u l-Ġestjoni ta’ Riżorsi tas-Sajd f’Ibħra Miftuħa fin-Nofsinhar tal-Oċean Paċifiku (il-Konvenzjoni tal-SPRFMO), li waqqfet l-Organizzazzjoni Reġjonali għall-Ġestjoni tas-Sajd fin-Nofsinhar tal-Paċifiku (l-SPRFMO). Fi ħdan l-SPRFMO, il-Kummissjoni tal-SPRMFO hija responsabbli għall-adozzjoni tal-miżuri mfassla biex jiżguraw il-konservazzjoni fit-tul u l-użu sostenibbli tar-riżorsi tas-sajd permezz tal-applikazzjoni tal-approċċ prekawzjonarju u approċċ ta’ ekosistema għall-ġestjoni tas-sajd, u permezz ta’ dan, għas-salvagwardja tal-ekosistemi marini li fihom iseħħu dawn ir-riżorsi. Tali miżuri għandhom isiru vinkolanti għall-Unjoni.

               (4)Fil-5 ta’ Ottubru 2012, il-Kunsill adotta d-Deċiżjoni 14405/12 dwar l-istabbiliment tal-pożizzjoni tal-Unjoni li għandha tiġi adottata fl-Organizzazzjoni Reġjonali għall-Ġestjoni tas-Sajd fin-Nofsinhar tal-Paċifiku (l-SPRFMO).

               (5)Id-Deċiżjoni 14405/12 tipprevedi li l-pożizzjoni stabbilita fiha għandha tiġi rieżaminata, l-aktar tard, għall-Laqgħa annwali tal-Kummissjoni tal-SPRMFO fl-2017. Għalhekk huwa xieraq li titħassar id-Deċiżjoni 14405/12 u li tiġi sostitwita b’Deċiżjoni ġdida.

               (6)Fid-dawl tan-natura li qed tevolvi tar-riżorsi tas-sajd fiż-Żona tal-Konvenzjoni u l-ħtieġa sussegwenti li l-pożizzjoni tal-Unjoni tqis żviluppi ġodda, inkluż informazzjoni statistika, bijoloġika u ta’ natura oħra ġdida, imressqa qabel jew matul il-Laqgħa annwali tal-Kummissjoni tal-SPRFMO, għandhom jiġu stabbiliti proċeduri, f’konformità mal-prinċipji ta’ koperazzjoni leali bejn l-istituzzjonijiet tal-Unjoni imnaqqxin fl-Artikolu 13(2) tat-TUE, għall-ispeċifikazzjoni minn sena għal sena tal-pożizzjoni tal-Unjoni.

               (7)Il-Kummissjoni, skont l-Artikoli 218 u 3(1) tat-TFUE, tirrappreżenta l-UE fil-Laqgħa annwali tal-Kummissjoni tal-SPRFMO. Għalhekk, din id-Deċiżjoni hija indirizzata lill-Kummissjoni.

               ADOTTA DIN ID-DEĊIŻJONI:

               Artikolu 1

               Il-pożizzjoni li għandha tittieħed mill-Unjoni Ewropea fil-Laqgħa annwali tal-Kummissjoni tal-SPRFMO, meta dak il-korp jissejjaħ biex jadotta deċiżjonijiet li jkollhom effetti legali, hija stabbilita fl-Anness I.

               Artikolu 2

               L-ispeċifikazzjoni minn sena għal sena tal-pożizzjoni tal-Unjoni li għandha tittieħed fil-Laqgħa annwali tal-Kummissjoni tal-SPRFMO għandha tiġi stabbilita f’konformità mal-Anness II.

               Artikolu 3

               Il-pożizzjoni tal-Unjoni stipulata fl-Anness I għandha tiġi vvalutata u, fejn xieraq, riveduta mill-Kunsill fuq proposta mill-Kummissjoni, l-aktar tard, għal-Laqgħa annwali tal-Kummissjoni tal-SPRFMO fl-2022.

               Artikolu 4

               Id-Deċiżjoni 14405/12 titħassar.

               Artikolu 5

               Din id-Deċiżjoni hija indirizzata lill-Kummissjoni Ewropea.

               Magħmul fi Brussell,

                     Għall-Kunsill

                     Il-President

                     (1)
                  ĠU L 67, 6.3.2012, p. 1.

                     (2)
                  Ir-Regolament (UE) Nru 1380/2013 tal-Parlament Ewropew u tal-Kunsill dwar il-Politika Komuni tas-Sajd, li jemenda r-Regolamenti tal-Kunsill (KE) Nru 1954/2003 u (KE) Nru 1224/2009 u li jħassar ir-Regolamenti tal-Kunsill (KE) Nru 2371/2002 u (KE) Nru 639/2004 u d-Deċiżjoni tal-Kunsill 2004/585/KE (ĠU L 354 28.12.2013, p.22).

                     (3)
                  COM(2011) 424 tat-13.7.2011.

                     (4)
                  Ir-Regolament (UE) Nru 1380/2013 tal-Parlament Ewropew u tal-Kunsill dwar il-Politika Komuni tas-Sajd, li jemenda r-Regolamenti tal-Kunsill (KE) Nru 1954/2003 u (KE) Nru 1224/2009 u li jħassar ir-Regolamenti tal-Kunsill (KE) Nru 2371/2002 u (KE) Nru 639/2004 u d-Deċiżjoni tal-Kunsill 2004/585/KE (ĠU L 354 28.12.2013, p.22).

                     (5)
                  Id-Deċiżjoni tal-Kunsill 2012/130/UE tat-3 ta’ Ottubru 2011 dwar l-approvazzjoni, f’isem l-Unjoni Ewropea, tal-Konvenzjoni dwar il-Konservazzjoni u l-Ġestjoni ta’ Riżorsi tas-Sajd f’Ibħra Miftuħa fin-Nofsinhar tal-Oċean Paċifiku (ĠU L 67, 6.3.2012, p. 1).

    ---documentbreak---

               IL-KUMMISSJONI EWROPEA
            Brussell, 8.5.2017
            COM(2017) 216 final
            ANNESSI
            tal-
            Proposta għalDEĊIŻJONI TAL-KUNSILL
            li tistabbilixxi l-pożizzjoni li għandha tiġi adottata, f'isem l-Unjoni Ewropea, fl-Organizzazzjoni Reġjonali għall-Ġestjoni tas-Sajd fin-Nofsinhar tal-Paċifiku u li tħassar id-Deċiżjoni 14405/12

               ANNESS I

               Il-pożizzjoni tal-Unjoni fil-Kummissjoni tal-Organizzazzjoni Reġjonali għall-Ġestjoni tas-Sajd fin-Nofsinhar tal-Paċifiku

               (1)Prinċipji

               Fil-qafas tal-SPRFMO, l-Unjoni għandha:

               a)
                     tiżgura li l-miżuri adottati fi ħdan l-SPRFMO jkunu skont l-objettivi u l-prinċipji segwiti mill-Unjoni fi ħdan il-Politika Komuni tas-Sajd, b’mod partikolari permezz tal-approċċ prekawzjonarju u l-objettivi relatati mar-rendiment massimu sostenibbli kif stipulat fl-Artikolu 2(2) tar-Regolament (UE) Nru 1380/2013, li tiġi promossa l-implimentazzjoni ta’ approċċ ibbażat fuq l-ekosistema għall-ġestjoni tas-sajd u jiġu limitati l-impatti ambjentali tal-attivitajiet tas-sajd, li jiġu evitati u jitnaqqsu kemm jista’ jkun qabdiet mhux mixtieqa, u li gradwalment jinqered il-qbid skartat, u li jiġi minimizzat l-impatt ta’ attivitajiet tas-sajd fuq l-ekosistemi marini, kif ukoll, permezz tal-promozzjoni ta’ sajd vijabbli u kompetittiv tal-Unjoni, li jkun provdut livell tal-għajxien ġust għal dawk li jiddependu minn attivitajiet tas-sajd u jitqiesu l-interessi tal-konsumaturi;

               b)
                     tiżgura li l-miżuri adottati fi ħdan l-SPRFMO jkunu skont l-objettivi tal-Konvenzjoni tal-SPRFMO;

               c)
                     tiżgura li l-miżuri adottati fi ħdan l-SPRFMO jkunu konsistenti mal-liġi internazzjonali, u b’mod partikolari mad-dispożizzjonijiet tal-Konvenzjoni tan-NU dwar id-Dritt tal-Baħar, mal-Ftehim tan-NU marbut mal-Konservazzjoni u l-Ġestjoni tal-Istokkijiet tal-Ħut Transżonali u tal-Ħut li Jpassi Ħafna, mal-Ftehim li jippromwovi l-konformità mal-miżuri internazzjonali ta’ konservazzjoni u ta’ ġestjoni mill-bastimenti tas-sajd fl-ibħra miftuħa u mal-Ftehim tal-2009 dwar il-Miżuri tal-Organizzazzjoni tal-Ikel u tal-Agrikoltura tal-Istat tal-Port;

               d)
                     tippromwovi pożizzjonijiet konsistenti ma’ dawk meħudin fi ħdan Organizzazzjonijiet Reġjonali tal-Ġestjoni tas-Sajd oħrajn, u, fejn xieraq, ma’ Konvenzjonijiet dwar Ibħra Reġjonali fl-istess żona;

               e)
                     tfittex sinerġija mal-politika li qed issegwi l-Unjoni bħala parti mir-relazzjonijiet bilaterali tas-sajd ma’ pajjiżi terzi, u tiżgura l-koerenza mal-politiki l-oħra tagħha, b’mod partikolari mar-relazzjonijiet esterni, l-ambjent, il-kummerċ, l-iżvilupp, ir-riċerka u l-innovazzjoni u oħrajn;

               f)
                     tiżgura li l-impenji internazzjonali tal-Unjoni jiġu rispettati;

               g)
                     tikkonforma mal-Konklużjonijiet tal-Kunsill tad-19 ta’ Marzu 2012 dwar Komunikazzjoni dwar id-dimensjoni Esterna tal-Politika Komuni tas-Sajd
                  1
               ;

               h)
                     timmira li toħloq kundizzjonijiet ekwi għall-flotta tal-Unjoni fi ħdan iż-żona tal-Konvenzjoni abbażi tal-istess prinċipji u standards bħal dawk applikabbli skont id-dritt tal-Unjoni, u li tippromwovi l-implimentazzjoni uniformi tar-riżoluzzjonijiet u tar-rakkomandazzjonijiet.

               (2)Orjentazzjonijiet

               Fejn xieraq, l-Unjoni għandha tagħmel ħilitha sabiex tappoġġa l-adozzjoni mill-SPRFMO tal-azzjonijiet li ġejjin:

               a)
                     miżuri għall-konservazzjoni u għall-ġestjoni għar-riżorsi tas-sajd fiż-Żona tal-Konvenzjoni tal-SPRFMO abbażi tal-aħjar pariri xjentifiċi disponibbli, inklużi l-qabdiet totali permissibbli (TACs) u kwoti jew regolament dwar l-isforz għall-ispeċijiet regolati mill-SPRFMO, li jġibu jew iżommu l-produzzjoni mar-rendiment massimu sostenibbli bbażat fuq ir-Regoli tal-Qbid (HCRs), fuq bażi progressiva u inkrementali, sa mhux aktar tard mill-2020;

               b)
                     fejn meħtieġ, miżuri speċifiċi għall-istokkijiet li jbatu minn sajd żejjed sabiex l-isforz għas-sajd jinżamm f’konformità mal-opportunitajiet tas-sajd disponibbli, kif ukoll miżuri komplimentari marbuta mal-istokkijiet ta’ ħut tal-fond bħala riżorsi partikolarment vulnerabbli għas-sajd żejjed;

               c)
                     miżuri li jsaħħu l-ġbir ta’ dejta xjentifika dwar is-sajd u li jippromwovu kooperazzjoni aħjar bejn l-industrija u x-xjentisti;

               d)
                     miżuri għall-prevenzjoni, għall-iskoraġġiment u għall-eliminazzjoni ta’ attivitajiet tas-sajd IUU fiż-Żona tal-Konvenzjoni tal-SPRFMO, inkluż l-elenkar IUU u Miżuri tal-Istat tal-Port;

               e)
                     miżuri ta’ monitoraġġ, ta’ kontroll u ta’ sorveljanza fiż-Żona tal-Konvenzjoni tal-SPRFMO sabiex jiġu żgurati l-effiċjenza tal-kontroll u l-konformità mal-miżuri adottati fi ħdan l-SPRFMO, inkluż l-implimentazzjoni ta’ Sistema ta’ Monitoraġġ tal-Bastimenti tal-SPRFMO;

               f)
                     miżuri li jnaqqsu l-impatt negattiv tal-attivitajiet tas-sajd fuq il-bijodiversità marina, inkluż l-għasafar tal-baħar, u l-miżuri protettivi għall-ekosistemi marini vulnerabbli (VMEs), inkluż l-identifikazzjoni ta’ VMEs potenzjali ġodda, fiż-Żona tal-Konvenzjoni tal-SPRFMO skont ir-Riżoluzzjonijiet tal-Assemblea Ġenerali tan-Nazzjonijiet Uniti, u għall-ekosistemi marini, li jinkludu miżuri biex jiġu evitati u jitnaqqsu, kemm jista’ jkun, qabdiet possibbli ta’ ħut mhux mixtieqa, inkluż qabdiet ta’ speċijiet relatati ekoloġikament, u biex gradwalment jiġi eliminat il-qbid skartat;

               g)
                     miżuri li l-għan tagħhom huwa l-projbizzjoni tas-sajd imwettaq biss bl-iskop tal-ġbir ta’ xewk tal-klieb il-baħar u, li jirrikjedu li l-klieb il-baħar kollha jitħattew l-art b’kull xewka mwaħħla magħhom b’mod naturali;

               h)
                     żvilupp ta’ approċċi komuni ma’ Organizzazzjonijiet Reġjonali tal-Ġestjoni tas-Sajd oħrajn involuti fil-ġestjoni tas-sajd fl-SPRFMO;

               i)
                     tikkontribwixxi għall-istabbiliment ta’ programm tal-osservaturi billi tiżviluppa u tikkontribwixxi għall-abbozzar tal-iskema ta’ osservazzjoni rilevanti;

               j)
                     tappoġġa t-twettiq ta’ rieżamijiet regolari sabiex tevalwa l-prestazzjoni tal-SPRFMO fi żmien xieraq u l-implimentazzjoni tar-rakkomandazzjonijiet tiegħu;

               k)
                     miżuri li matul it-terminu medju jiżguraw tqassim mill-ġdid aktar ibbilanċjat tal-baġit tal-SPRFMO;

               l)
                     miżuri tekniċi addizzjonali bbażati fuq pariri minn korpi sussidjarji tal-SPRFMO.

               ANNESS II

               L-ispeċifikazzjoni minn sena għal sena tal-pożizzjoni tal-Unjoni li għandha tittieħed

               fil-laqgħa annwali tal-Kummissjoni tal-Organizzazzjoni Reġjonali għall-Ġestjoni tas-Sajd fin-Nofsinhar tal-Paċifiku

               Qabel kull Laqgħa annwali tal-Kummissjoni tal-SPRFMO, għandhom jittieħdu l-passi meħtieġa sabiex jiġi żgurat li l-pożizzjoni li għandha tiġi espressa f’isem l-Unjoni tqis l-aħħar informazzjoni statistika, bijoloġika u informazzjoni oħra rilevanti trażmessa lill-Kummissjoni Ewropea, skont il-prinċipji u l-orjentazzjonijiet stabbiliti fl-Anness I.

               Għal dan il-għan u abbażi ta’ dik l-informazzjoni, fi żmien suffiċjenti qabel kull laqgħa annwali tal-Kummissjoni tal-SPRFMO, il-Kummissjoni Ewropea għandha tibgħat lill-Kunsill jew lill-korpi preparatorji tiegħu, dokument bil-miktub li jistabbilixxi d-dettalji tal-ispeċifikazzjoni proposta tal-pożizzjoni tal-Unjoni għad-diskussjoni u l-approvazzjoni.

               Jekk, waqt laqgħat ulterjuri, fosthom dawk fuq il-post, ma jkunx jista’ jintlaħaq qbil sabiex il-pożizzjoni tal-Unjoni tqis l-elementi l-ġodda, il-kwistjoni għandha tintbagħat lill-Kunsill jew lill-korpi preparatorji tiegħu.

                     (1)
                  ara d-dok. 7086/12 PECHE 66


               IL-KUMMISSJONI EWROPEA
            Brussell, 5.10.2017
            COM(2017) 582 final
            2017/0253(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE fir-rigward ta' emenda għall-Protokoll 31 tal-Ftehim ŻEE(Azzjoni preparatorja tal-Unjoni fuq ir-Riċerka dwar id-Difiża)

               MEMORANDUM TA’ SPJEGAZZJONI

               1.KUNTEST TAL-PROPOSTA

               •Ir-raġunijiet għall-proposta u l-għanijiet tagħha

               L-abbozz tad-Deċiżjoni tal-Kumitat Konġunt taż-ŻEE (anness mad-Deċiżjoni tal-Kunsill proposta) għandu l-għan li jemenda l-Protokoll 31 tal-Ftehim taż-ŻEE sabiex tiġi estiża l-kooperazzjoni tal-Partijiet Kontraenti tal-Ftehim ŻEE biex tinkludi l-parteċipazzjoni tal-Istati taż-ŻEE EFTA tal-Unjoni rigward l-Azzjoni Preparatorja għar-Riċerka dwar id-Difiża (minn hawn ’il quddiem “Azzjoni Preparatorja”). Billi l-Liechtenstein u l-Iżlanda ma esprimewx l-interess tagħhom li jipparteċipaw f’din l-Azzjoni Preparatorja, għaldaqstant l-abbozz ta’ Deċiżjoni tal-Kumitat Konġunt taż-ŻEE jikkonċerna biss lin-Norveġja.

               •Konsistenza ma' dispożizzjonijiet ta' politika attwali fil-qasam tal-politika

               Il-Ftehim taż-ŻEE jipprevedi fl-Artikolu 78 li l-Partijiet Kontraenti għandhom isaħħu u jwessgħu l-kooperazzjoni fil-qafas tal-attivitajiet tal-UE fl-oqsma tar-riċerka u l-iżvilupp teknoloġiku. Il-Kummissjoni, li bħalissa tiffinanzja esklussivament ir-Riċerka u l-Iżvilupp ċivili jew b’użu doppju permezz tal-programm Orizzont 2020, tqis l-Azzjoni Preparatorja bħala strument ewlieni biex ikun eżaminat il-valur miżjud tar-riċerka relatata mad-difiża mill-baġit tal-UE

               Peress li n-Norveġja kkonkludiet Arranġament Amministrattiv mal-Aġenzija Ewropea għad-Difiża u d-Direttiva dwar l-Akkwist tad-Difiża u s-Sigurtà relatata (2009/81/KE), li għandha tiżgura kompetizzjoni ġenwina u trattament ugwali f’dan il-qasam, ġiet inkorporata fil-Ftehim taż-ŻEE diġà fl-2014, il-parteċipazzjoni tan-Norveġja fl-Azzjoni Preparatorja hija konsistenti mad-dispożizzjonijiet ta’ politika eżistenti fil-qasam ta’ politika.

               •Konsistenza ma' politiki oħra tal-Unjoni

               Il-kooperazzjoni fil-qasam tar-riċerka f’teknoloġiji, prodotti u servizzi innovattivi hija kruċjali biex tiġi salvagwardjata l-kompetittività fuq tul ta’ żmien twil tas-settur tad-difiża u, fl-aħħar mill-aħħar, tal-awtonomija strateġika tal-Ewropa. Il-kooperazzjoni man-Norveġja se tikkontribwixxi b’mod pożittiv għall-isforzi tal-UE f’dan il-qasam.

               Il-Kummissjoni tirrikonoxxi li l-Azzjoni Preparatorja hija parti mill-politiki tagħha marbuta mas-suq intern, l-industrija u r-riċerka. Aktar tisħiħ tal-kooperazzjoni f’dan il-qasam huwa għalhekk konformi mal-għanijiet tal-Ftehim taż-ŻEE.

               2.IL-BAŻI ĠURIDIKA, IS-SUSSIDJARJETÀ U L-PROPORZJONALITÀ

               •Bażi ġuridika

               Il-bażi ġuridika hija l-Artikoli 54(2)(b), 84(2) u l-Artikolu 124 tar-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002
                  1
                flimkien mal-Artikolu 1(3) tar-Regolament tal-Kunsill (KE) Nru 2894/94
                  2
                dwar l-arranġamenti għall-implimentazzjoni tal-Ftehim taż-ŻEE li jipprovdi li l-Kunsill jistabbilixxi l-pożizzjoni li għandha tiġi adottata f’isem l-Unjoni dwar Deċiżjonijiet bħal dawn, fuq proposta mill-Kummissjoni.

               Il-Kummissjoni tippreżenta, f'kooperazzjoni mas-SEAE, l-abbozz tad-Deċiżjoni tal-Kumitat Konġunt taż-ŻEE għall-adozzjoni mill-Kunsill bħala l-pożizzjoni tal-Unjoni. Il-Kummissjoni tittama li tkun fil-qagħda li tippreżentah fil-Kumitat Konġunt taż-ŻEE kemm jista’ ikun malajr.

               •Sussidjarjetà (għall-kompetenza mhux esklużiva)

               Il-proposta hija konformi mal-prinċipju tas-sussidjarjetà għar-raġuni li ġejja.

               L-objettiv ta’ din il-proposta, partikolarment biex tiġi stabbilita kooperazzjoni fil-qasam tar-riċerka dwar id-difiża ma-Istati tal-EFTA taż-ŻEE permezz tal-parteċipazzjoni tagħha f’Azzjoni Preparatorja ffinanzjata mill-baġit tal-UE, ma jistax jinkiseb b’mod suffiċjenti mill-Istati Membri u jista’ għalhekk, minħabba l-effetti, jintlaħaq aħjar fil-livell tal-Unjoni.

               •Il-proporzjonalità

               F’konformità mal-prinċipju tal-proporzjonalità, il-proposta ma tmurx lil hinn minn dak li hu meħtieġ sabiex jintlaħaq l-għan tagħha – li tissaħħaħ u titwessa’ l-kooperazzjoni fil-qafas tal-attivitajiet tal-UE fl-oqsma tar-riċerka u l-iżvilupp teknoloġiku.

               •L-għażla tal-istrument

               F'konformità mal-Artikolu 98 tal-Ftehim ŻEE, l-istrument magħżul huwa d-Deċiżjoni tal-Kumitat Konġunt taż-ŻEE. Il-Kumitat Konġunt taż-ŻEE għandu jiżgura l-implimentazzjoni u l-operat effettivi tal-Ftehim dwar iż-ŻEE. Għal dan l-għan, għandu jieħu deċiżjonijiet fil-każijiet previsti fil-Ftehim ŻEE.

               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT

               •Ġbir u użu tal-kompetenzi u l-valutazzjoni tal-impatt

               Fl-2013, il-Kummissjoni qieset li tniedi Azzjoni Preparatorja
                  3
                għar-Riċerka dwar id-Difiża f’appoġġ ta’ suq aktar kompetittiv u effiċjenti fis-settur tad-difiża u s-sigurtà
                  4
               . Il-Parlament Ewropew
                  5
                u l-Kunsill
                  6
                laqgħu din l-inizjattiva u stiednu lill-Kummissjoni biex tiżviluppa proposta biex timplimenta l-Azzjoni Preparatorja. Fl-2015, il-Kunsill Ewropew
                  7
                innota l-ħtieġa li jiġi żgurat finanzjament adatt għall-Azzjoni Preparatorja, li jwitti t-triq għall-programm futur għar-riċerka u t-teknoloġija tad-difiża
                  8
               .

               4.L-IMPLIKAZZJONIJIET BAĠITARJI

               In-Norveġja għandha tikkontribwixxi finanzjarjament għall-Linja tal-Baġit 02 04 77 03: “Azzjoni preparatorja fuq ir-riċerka dwar id-Difiża”. Il-kontribuzzjoni Norveġiża għall-2017 hija mistennija li tkun: EUR 585 000.

               5.ELEMENTI OĦRA

               Skont il-politika baġitarja tal-UE, kull parteċipazzjoni f’attività tal-UE tista’ sseħħ biss wara li jitħallsu l-kontribuzzjonijiet finanzjarji korrispondenti. Il-ħlas jista’ madankollu jseħħ ladarba dan l-abbozz ta’ Deċiżjoni tal-Kunsill jiġi adottat u wara li s-sejħa għal fondi tal-UE stabbilita mill-Kummissjoni Ewropea tkun sottomessa lill-Istati tal-EFTA taż-ŻEE.

               Għalhekk, sabiex jiġi inkluż il-perjodu bejn l-adozzjoni tad-“Deċiżjoni tal-Kummissjoni dwar il-finanzjament tal- “Azzjoni preparatorja fuq ir-riċerka dwar id-Difiża” u l-użu tal-ispejjeż għal kull unità għas-sena 2017” fl-11 ta’ April 2017, u l-ilqugħ tal-ħlas rispettiv, l-abbozz tad-Deċiżjoni tal-Kumitat Konġunt għandha tkun applikabbli b’mod retroattiv mill-11 ta’ April 2017. L-istituzzjonijiet, l-impriżi, l-organizzazzjonijiet u ċ-ċittadini tan-Norveġja għandhom għalhekk ikunu intitolati li jipparteċipaw f’attivitajiet li jibdew qabel id-dħul fis-seħħ ta’ din id-Deċiżjoni tal-Kumitat Konġunt taż-ŻEE. L-ispejjeż sostnuti għall-parteċipazzjoni tagħhom għal dawn l-attivitajiet, li l-implimentazzjoni tagħhom tibda wara l-11 ta’ April 2017, għandhom jitqiesu bħala eliġibbli taħt l-istess kundizzjonijiet bħal dawk applikabbli għal spejjeż imġarrba minn istituzzjonijiet, impriżi, organizzazzjonijiet u ċittadini tal-Istati Membri tal-UE, sakemm din id-Deċiżjoni tidħol fis-seħħ qabel it-tmiem tal-azzjoni preparatorja kkonċernata.

               Ir-retroattività ma taffettwax id-drittijiet u l-obbligi tal-persuni kkonċernati u tirrispetta l-prinċipju tal-aspettattivi leġittimi.

               Barra minn hekk, f'konformità mal-Protokoll 32, l-Artikolu 1(8) taż-ŻEE, Deċiżjoni tal-Kumitat Konġunt taż-ŻEE li tistabbilixxi parteċipazzjoni tal-Istat tal-EFTA taż-ŻEE f'attività inkluża fl-Anness taż-ŻEE għall-baġit ġenerali tal-Unjoni Ewropea għandha tiġi adottata sal-10 ta’ Lulju. Jekk le, il-kooperazzjoni għandha tkun differita għas-sena ta’ wara, sakemm ma jkunx miftiehem mod ieħor.

               Minħabba l-importanza li l-kooperazzjoni tinbeda mill-bidu tal-Azzjoni Preparatorja, id-Deċiżjoni tal-Kumitat Konġunt taż-ŻEE mehmuża tipprevedi li l-kooperazzjoni għandha tibda mill-11 ta’ April 2017, anki jekk din id-Deċiżjoni tal-Kumitat Konġunt taż-ŻEE tiġi adottata wara l-10 ta’ Lulju 2017.

               2017/0253 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE fir-rigward ta' emenda għall-Protokoll 31 tal-Ftehim ŻEE

                  (Azzjoni preparatorja tal-Unjoni fuq ir-Riċerka dwar id-Difiża)

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 218(9) tiegħu,

               Wara li kkunsidra r-Regolament tal-Kunsill (KE) Nru 2894/94 tat-28 ta' Novembru 1994 dwar l-arranġamenti għall-implimentazzjoni tal-Ftehim dwar iż-Żona Ekonomika Ewropea
                  9
               , u b'mod partikolari l-Artikolu 1(3) tiegħu,

               Wara li kkunsidra ir-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002
                  10
               , u b'mod partikolari l-Artikoli 54(2), 84(2)(b) u l-Artikolu 124 tiegħu,

               Wara li kkunsidra l-proposta mill-Kummissjoni Ewropea,

               Billi:

               (1)Il-Ftehim dwar iż-Żona Ekonomika Ewropea
                  11
                (“il-Ftehim dwar iż-ŻEE”) daħal fis-seħħ fl-1 ta' Jannar 1994.

               (2)Skont l-Artikolu 98 tal-Ftehim ŻEE, il-Kumitat Konġunt taż-ŻEE jista' jiddeċiedi li jemenda, fost l-oħrajn, il-Protokoll 31 għall-Ftehim ŻEE (“Protokoll 31”).

               (3)Il-Protokoll 31 għall-Ftehim ŻEE fih dispożizzjonijiet dwar il-kooperazzjoni f'oqsma speċifiċi li ma jagħmlux parti mill-erba' libertajiet.

               (4)Huwa xieraq li tiġi estiża l-kooperazzjoni tal-Partijiet Kontraenti mal-Ftehim ŻEE sabiex tinkludi l-parteċipazzjoni tal-Istati tal-EFTA fl-azzjoni preparatorja tal-Unjoni fuq ir-riċerka dwar id-Difiża li hija ffinanzjata mill-baġit ġenerali tal-Unjoni Ewropea.

               (5)Huwa xieraq li l-parteċipazzjoni tal-Istati tal-EFTA fl-attivitajiet relatati ma’ din l-azzjoni preparatorja u ffinanzjati mil-linja tal-baġit 02 04 77 03 jibdew mill-11 ta’ April 2017 anki jekk id-deċiżjoni mehmuża tal-Kumitat Konġunt taż-ŻEE tiġi adottata, jew jekk it-twettiq tar-rekwiżiti kostituzzjonali għal din id-deċiżjoni, jekk ikun hemm, jiġi nnotifikat wara l-10 ta’ Lulju 2017.

               (6)L-istituzzjonijiet, l-impriżi, l-organizzazzjonijiet u ċ-ċittadini tal-Istati tal-EFTA għandhom ikunu intitolati li jipparteċipaw f’attivitajiet li jibdew qabel id-dħul fis-seħħ ta’ din id-Deċiżjoni. L-ispejjeż sostnuti għall-parteċipazzjoni tagħhom f’dawn l-attivitajiet, li l-implimentazzjoni tagħhom tibda wara l-11 ta’ April 2017, għandhom jitqiesu bħala eliġibbli taħt l-istess kundizzjonijiet bħal dawk applikabbli għall-ispejjeż imġarrba mill-istituzzjonijiet, l-impriżi, l-organizzazzjonijiet u ċ-ċittadini tal-Istati Membri tal-UE sakemm id-deċiżjoni mehmuża tal-Kumitat Konġunt taż-ŻEE tidħol fis-seħħ qabel it-tmiem tal-azzjoni preparatorja kkonċernata.

               (7)Il-Protokoll 31 għall-Ftehim dwar iż-ŻEE jenħtieġ li għalhekk jiġi emendat sabiex din il-kooperazzjoni estiża tkun tista' tibda sseħħ mill-11 ta’ April 2017.

               (8)Il-pożizzjoni tal-Unjoni fi ħdan il-Kumitat Konġunt taż-ŻEE għandha tkun ibbażata fuq l-abbozz ta' Deċiżjoni mehmuż,

               ADOTTA DIN ID-DEĊIŻJONI:

               Artikolu 1

               Il-pożizzjoni li għandha tiġi adottata, f'isem l-Unjoni, fil-Kumitat Konġunt taż-ŻEE dwar l-emenda proposta fil-Protokoll 31 tal-Ftehim ŻEE, dwar kooperazzjoni f'oqsma speċifiċi barra mill-erba' libertajiet, għandha tkun ibbażata fuq l-abbozz tad-deċiżjoni tal-Kumitat Konġunt taż-ŻEE mehmuż ma' din id-Deċiżjoni.

               Artikolu 2

               Din id-Deċiżjoni għandha tidħol fis-seħħ fil-jum tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)
                  ĠU L 248, 16.09.2002, p.1

                     (2)
                  ĠU L 305, 30.11.1994, p. 6-8

                     (3)
                  Azzjonijiet ta’ tħejjija skont it-tifsira tal-Artikolu 54(2) tar-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (ĠU L 298, 26.10.2012, p.1).

                     (4)
                  COM(2013)542: Lejn suq aktar kompetittiv u effiċjenti fis-settur tad-difiża u s-sigurtà.

                     (5)
                  Riżoluzzjoni tal-Parlament Ewropew tal-21 ta’ Novembru 2013 dwar il-Bażi Industrijali u Teknoloġika tad-Difiża Ewropea (2013/2125(INI)).

                     (6)
                  Il-konklużjonijiet tal-Kunsill Ewropew tal-19-20 ta' Diċembru 2013 (EUCO 217/13)

                     (7)
                  Konklużjonijiet tal-Kunsill Ewropew tat-25-26 ta’ Ġunju 2015 (EUCO 22/15)

                     (8)
                  L-Aġenzija tad-Difiża Ewropea tiddefinixxi r-Riċerka u t-Teknoloġija bħala l-attivitajiet ta’ riċerka relatati mad-difiża b’livell ta’ tħejjija teknoloġika bejn il-1 u s-6.

                     (9)
                  ĠU L 305, 30.11.1994, p. 6-8.

                     (10)
                  ĠU L 248, 16.09.2002, p.1

                     (11)
                  ĠU L 1, 3.1.1994, p. 3.

    ---documentbreak---

               IL-KUMMISSJONI EWROPEA
            Brussell, 5.10.2017
            COM(2017) 582 final
            ANNESS
            tal-Proposta għal Deċiżjoni tal-Kunsilldwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE dwar emenda għall-Protokoll 31 tal-Ftehim taż-ŻEE(Azzjoni Preparatorja tal-Unjoni dwar ir-Riċerka dwar id-Difiża)

               DEĊIŻJONI TAL-KUMITAT KONĠUNT TAŻ-ŻEE Nru .../2017

                  ta’

                  li temenda l-Protokoll 31 tal-Ftehim dwar iż-ŻEE,
                  dwar kooperazzjoni f'oqsma speċifiċi barra mill-erba' libertajiet

               IL-KUMITAT KONĠUNT TAŻ-ŻEE,

               Wara li kkunsidra l-Ftehim dwar iż-Żona Ekonomika Ewropea (“il-Ftehim dwar iż-ŻEE”), u b'mod partikolari l-Artikoli 86 u 98 tiegħu,

               Billi:

               (1)Huwa xieraq li tiġi estiża l-kooperazzjoni tal-Partijiet Kontraenti għall-Ftehim taż-ŻEE sabiex tinkludi l-parteċipazzjoni tal-Istati tal-EFTA fl-azzjoni preparatorja tal-Unjoni fuq ir-riċerka dwar id-Difiża li hija ffinanzjata mill-baġit ġenerali tal-Unjoni Ewropea.

               (2)Huwa xieraq li l-parteċipazzjoni tal-Istati tal-EFTA fl-attivitajiet relatati ma’ din l-azzjoni preparatorja u ffinanzjati mil-linja tal-baġit 02 04 77 03 jibdew mill-11 ta’ April 2017 anke jekk din id-Deċiżjoni tiġi adottata, jew jekk it-twettiq tar-rekwiżiti kostituzzjonali għal din id-Deċiżjoni, jekk ikun hemm, ikun innotifikat wara l-10 ta’ Lulju 2017.

               (3)L-istituzzjonijiet, l-impriżi, l-organizzazzjonijiet u ċ-ċittadini tal-Istati tal-EFTA għandhom ikunu intitolati li jipparteċipaw f’attivitajiet li jibdew qabel id-dħul fis-seħħ ta’ din id-Deċiżjoni. L-ispejjeż sostnuti għall-parteċipazzjoni tagħhom għal dawn l-attivitajiet, li l-implimentazzjoni tagħhom tibda wara l-11 ta’ April 2017, għandhom jitqiesu bħala eliġibbli taħt l-istess kundizzjonijiet bħal dawk applikabbli għall-ispejjeż imġarrba minn istituzzjonijiet, impriżi, organizzazzjonijiet u ċittadini tal-Istati Membri tal-UE, sakemm din id-Deċiżjoni tidħol fis-seħħ qabel it-tmiem tal-azzjoni preparatorja kkonċernata.

               (4)Il-Protokoll 31 għall-Ftehim dwar iż-ŻEE jenħtieġ li għalhekk jiġi emendat sabiex din il-kooperazzjoni estiża tkun tista' tibda sseħħ mill-11 ta' April 2017,

               ADOTTA DIN ID-DEĊIŻJONI:

               Artikolu 1

               Il-paragrafu li ġej jiżdied fl-Artikolu 1 tal-Protokoll 31 tal-Ftehim ŻEE:

               ‘13.(a)L-Istati tal-EFTA, mill-11 ta' April 2017, jipparteċipaw fl-attivitajiet tal-Unjoni relatati mal-linja baġitarja li ġejja, imdaħħla fil-baġit ġenerali tal-Unjoni Ewropea għas-sena finanzjarja 2017:

               -Linja Baġitarja 02 04 77 03: “Azzjoni preparatorja fuq ir-riċerka dwar id-Difiża”.

               (b)L-Istati tal-EFTA għandhom jikkontribwixxu finanzjarjament għall-attivitajiet li hemm referenza għalihom fil-punt (a) bi qbil mal-Artikolu 82(1)(a) tal-Ftehim.

               (c)L-ispejjeż imġarrba mill-istituzzjonijiet, l-impriżi, l-organizzazzjonijiet u ċ-ċittadini tal-Istati tal-EFTA għall-parteċipazzjoni tagħhom għall-attivitajiet imsemmija fil-punt (a), li l-implimentazzjoni tagħhom tibda wara l-11 ta’ April 2017, jistgħu jitqiesu eliġibbli mill-bidu tal-azzjoni taħt l-istess kundizzjonijiet bħal dawk applikabbli għall-ispejjeż imġarrba minn istituzzjonijiet, impriżi, organizzazzjonijiet u ċittadini tal-Istati Membri tal-UE u skont il-ftehim ta’ għotja jew id-deċiżjoni rilevanti dment li d-Deċiżjoni tal-Kumitat Konġunt taż-ŻEE Nru.../2017 ta’... [din id-Deċiżjoni] tidħol fis-seħħ qabel it-tmiem tal-azzjoni preparatorja.

               (d)L-Iżlanda u l-Liechtenstein ma għandhomx jipparteċipaw f’din l-azzjoni preparatorja, u m’għandhomx jikkontribwixxu finanzjarjament għall-attivitajiet imsemmija fil-punt (a).”

               Artikolu 2

               Din id-Deċiżjoni għandha tidħol fis-seħħ l-għada tal-aħħar notifika skont l-Artikolu 103(1) tal-Ftehim dwar iż-ŻEE*.

                  1Għandha tapplika mill-1 ta’ Jannar 2017.

               Artikolu 3

               Din id-Deċiżjoni għandha tiġi ppubblikata fit-Taqsima ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.

               Magħmul fi Brussell,

                     Għall-Kumitat Konġunt taż-ŻEE

                     Il-President

                     Is-Segretarji
                     tal-Kumitat Konġunt taż-ŻEE

                     (1)
                  [Ma hemm indikat l-ebda rekwiżit kostituzzjonali.] [Hemm indikati rekwiżiti kostituzzjonali.]

    ---documentbreak--- NA ---documentbreak---

               IL-KUMMISSJONI EWROPEA
            Brussell, 5.10.2017
            COM(2017) 582 final
            ANNESS
            tad-
            Deċiżjoni Nru …/… li temenda
            Protokoll 31 għall-Ftehim taż-ŻEE sabiex tiġi estiża l-kooperazzjoni tal-Partijiet Kontraenti biex tinkludi l-parteċipazzjoni tal-Istati tal-EFTA fl-azzjoni preparatorja tal-Unjoni dwar ir-riċerka dwar id-Difiża

               Dikjarazzjoni mill-Istati tal-EFTA

               Din id-Deċiżjoni testendi l-kooperazzjoni tal-Partijiet Kontraenti sabiex tkun tinkludi l-parteċipazzjoni tal-Istati tal-EFTA tal-Unjoni għal azzjoni preparatorja fuq ir-riċerka dwar id-Difiża. L-Istati tal-EFTA jaħsbu li kwistjonijiet ta’ difiża ma jaqgħux taħt il-kamp ta’ applikazzjoni tal-Ftehim taż-ŻEE, u għalhekk li l-adozzjoni ta’ din id-Deċiżjoni ma testendix il-kamp ta’ applikazzjoni tal-Ftehim taż-ŻEE biex tinkludi kwistjonijiet ta’ difiża lil hinn mill-parteċipazzjoni tal-Istati tal-EFTA f’dik l-azzjoni preparatorja. L-Istati tal-EFTA jisħqu wkoll li l-Iżlanda u l-Liechtenstein ma għandhomx jipparteċipaw, jew jikkontribwixxu finanzjarjament, għal din l-azzjoni ta’ tħejjija.